Δολοφονία Σουλεϊμανί: ο Τραμπ φέρνει την περιοχή ακόμη πιο κοντά στον πόλεμο | Ξεκίνημα\nΔολοφονία Σουλεϊμανί: ο Τραμπ φέρνει την περιοχή ακόμη πιο κοντά στον πόλεμο\nΤις τελευταίες μέρες ολόκληρος ο πλανήτης παρακολουθεί με αγωνία τις εξελίξεις στη Μέση Ανατολή, μετά τη δολοφονία του στρατιωτικού ηγέτη του Ιράν Κασέμ Σουλεϊμανί από τις ΗΠΑ και τις απειλές για κλιμάκωση της βίας σε ολόκληρη την περιοχή. Και ενώ τόσο η ιρανική όσο και η αμερικανική κυβέρνηση δείχνουν τα δόντια τους, απειλώντας με συνέχιση των συγκρούσεων, στις ΗΠΑ έχουν ήδη αρχίσει να οργανώνονται αντιπολεμικές κινητοποιήσεις. Την ίδια στιγμή στο Ιράκ υπάρχουν αναφορές ότι το αντικυβερνητικό κίνημα που βρίσκεται σε εξέλιξη οργάνωσε διαδηλώσεις κατά και των δύο «κατακτητών»- ΗΠΑ και Ιράν. Διαβάστε παρακάτω διασκευή άρθρου του Rob Jones, από το worldsocialist.net\nΤο εξώφυλλο της Λιβανέζικης εφημερίδας «Al-Akhbar», που υποστηρίζει τη Χεζμπολάχ, την Παρασκευή 3 Γενάρη, έγραφε: «Το μαρτύριο του Σουλεϊμανί: Έχουμε πόλεμο!». Ήταν μια από τις πολλές οργισμένες αντιδράσεις στο βομβαρδισμό από drone των ΗΠΑ σε κομβόι που έφευγε από το αεροδρόμιο της Βαγδάτης, στoν οποίo σκοτώθηκε ο Ιρανός Στρατηγός Κασέμ Σουλεϊμανί και άλλοι έξι στρατιωτικοί. Η επίθεση προκάλεσε σοκ σε ολόκληρο τον κόσμο, η τιμή του πετρελαίου ανέβηκε κατά 4% και το αμερικάνικο χρηματιστήριο δέχτηκε ισχυρές πιέσεις, αφού οι κερδοσκόποι άρχισαν να αναζητούν πως θα επενδύσουν τα χρήματά τους με ασφάλεια. Οι φράσεις «Τρίτος Παγκόσμιος Πόλεμος» και «Φραγκίσκος-Φερδινάνδος» (το όνομα του Αυστριακού Αρχιδούκα του οποίου η δολοφονία ήταν η σπίθα που πυροδότησε τον Πρώτο Παγκόσμιο Πόλεμο) κατέκλυσαν τα μέσα κοινωνικής δικτύωσης.\nΟι αναφορές αυτές έχουν μια υπερβολή. Η τρομοκρατική επίθεση με εντολή του Τραμπ δεν πρόκειται να φέρει τον Τρίτο Παγκόσμιο Πόλεμο, γιατί κάτι τέτοιο -με τις 14.000 πυρηνικές κεφαλές που υπάρχουν παγκόσμια- θα σήμαινε την ολοκληρωτική καταστροφή του πλανήτη, και άρα δεν θα υπήρχε νικητής. Παρόλα αυτά, η απόφασή του Τραμπ να δώσει το πράσινο φως για την επίθεση, έχει κάνει την κατάσταση στην περιοχή πολύ πιο επικίνδυνη από ότι ήταν και θα μπορούσε γρήγορα να οδηγήσει σε αλυσιδωτές αντιδράσεις και ευρύτερη ανάφλεξη.\nΝέοι κίνδυνοι στην περιοχή\nΑυτό τουλάχιστον δείχνει και η προειδοποίηση των ΗΠΑ στους Αμερικανούς πολίτες στο Ιράκ, από τους οποίους ζητήθηκε να εγκαταλείψουν άμεσα τη χώρα και να μην επιχειρήσουν να προσεγγίσουν την αμερικάνικη πρεσβεία. Το Ιράν και οι σύμμαχοί του, όπως η Χεζμπολάχ στο Λίβανο, θα επιχειρήσουν επιθέσεις σε στόχους των ΗΠΑ και των συμμάχων τους, στους οποίους ενδεχομένως θα περιλαμβάνεται το Ισραήλ και η Σαουδική Αραβία. Επιπλέον, το Ιράν έχει επιδείξει το τελευταίο διάστημα την ικανότητά του να μπλοκάρει την κίνηση βυτιοφόρων στα Στενά του Ορμούζ, όπως και να σαμποτάρει την παραγωγή πετρελαίου της Σαουδικής Αραβίας. Η επιδείνωση των συγκρούσεων στην περιοχή θα μπορούσε να έχει σοβαρές επιπτώσεις στην παγκόσμια οικονομία που βρίσκεται ήδη σε φάση σοβαρής επιβράδυνσης. Μακροπρόθεσμα, οι Αμερικάνοι εργαζόμενοι, όπως και οι κάτοικοι του υπόλοιπου πλανήτη που δεν ευθύνονται για τίποτα από τα παραπάνω, θα βρεθούν αντιμέτωποι με νέες τρομοκρατικές επιθέσεις.\nΗ δολοφονία του Σουλεϊμανί είναι η τελευταία από μια σειρά επιθετικές ενέργειες των ΗΠΑ ενάντια στο Ιράν, που ξεκίνησαν με την αποχώρηση του Τραμπ από τη συμφωνία για τα πυρηνικά που βρίσκεται σε ισχύ από την περίοδο της προεδρίας Ομπάμα. Η συγκεκριμένη ενέργεια και οι επιθέσεις που ακολούθησαν αποτελούν έκφραση της ανάγκης του αμερικάνικου ιμπεριαλισμού να επιδείξει «δύναμη» στην περιοχή, ειδικά μετά την ήττα του στην Συρία. Αλλά φυσικά έχει να κάνει και με την εσωτερική κατάσταση στις ΗΠΑ, όπου ο Τραμπ αντιμετωπίζει την πρόταση για την αποπομπή του (για την υπόθεση της Ουκρανίας), και χάνει διαρκώς δημοτικότητα λόγω των αντιλαϊκών πολιτικών που εφαρμόζει. Και μόνο ο τρόπος με τον οποίο πάρθηκε η απόφαση για την επίθεση είναι αποκαλυπτικός. Ο Τραμπ όχι μόνο αγνόησε το Κονγκρέσο, που θεωρητικά πρέπει να εγκρίνει τέτοιες ενέργειες, αλλά δε ζήτησε καν τη γνώμη των στενών του συμβούλων. Και τέλος, αντί να κάνει την ανακοίνωση ο ίδιος, άφησε αυτή την «τιμή» στο Πεντάγωνο, ενώ εκείνος απλά ανέβασε μια αμερικάνικη σημαία στο twitter.\nΕνώ είμαστε ενάντια στο υποτιθέμενο «δικαίωμα» των ιμπεριαλιστών να δολοφονούν τους πολιτικούς τους αντιπάλους, δε θα χύσουμε κανένα δάκρυ για τον Κασέμ Σουλεϊμανί. Ήταν αρχηγός του διαβόητου «Quds force», δηλαδή των στρατιωτικών μονάδων του ιρανικού καθεστώτος που προορίζονται για εισβολή σε ξένα εδάφη, και που έχουν εμπλακεί σε πολεμικές συγκρούσεις στο Ιράκ, τη Συρία, την Υεμένη, τη Γάζα, το Λίβανο και το Αφγανιστάν. Έχει βέβαια πάρει τα εύσημα για τη συμβολή του στον αγώνα ενάντια στον ISIS. Δεν το έκανε όμως από τη σκοπιά της βελτίωσης της ζωής των απλών ανθρώπων. Αντίθετα, έχει παίξει σημαντικό ρόλο στην ενίσχυση των αντιδραστικών καθεστώτων στην περιοχή.\nΚατά τις μαζικές φοιτητικές κινητοποιήσεις στην Τεχεράνη το 1999, ο Σουλεϊμανί έστειλε επιστολή στον Ιρανό πρόεδρο Χαταμί με την οποία τον προειδοποιούσε ότι αν δεν συνέτριβε το φοιτητικό κίνημα, θα το έκανε ο ίδιος. Ταυτόχρονα σχεδίαζε πραξικόπημα για την ανατροπή του Χαταμί. Επιπλέον, είναι γνωστός ο ρόλος του στις πρόσφατες μαζικές κινητοποιήσεις στο Ιράκ, οι οποίες απαιτούν τον τερματισμό τόσο της ιρανικής όσο και κάθε ξένης επέμβασης στο εσωτερικό της χώρας. Ο Σουλεϊμανί όχι μόνο πίεζε την κυβέρνηση του Ιράκ να ακολουθήσει σκληρή κατασταλτική γραμμή απέναντι στο κίνημα, αλλά οργάνωνε και εφοδίαζε ο ίδιος παραστρατιωτικές δυνάμεις και τις ενθάρρυνε να επιτίθενται στους διαδηλωτές. Εκατοντάδες έχουν σκοτωθεί και πολλοί περισσότεροι τραυματίστηκαν στα πλαίσια αυτού του κινήματος.\n… και ο Τραμπ\nΑυτό βέβαια δεν είναι σε καμία περίπτωση δικαιολογία για τη δολοφονία του από τις ΗΠΑ. Ούτε και πρέπει να πέσουμε στην παγίδα στην οποία μας καλεί η αμερικανική κυβέρνηση, να πιστέψουμε δηλαδή ότι ο Σουλεϊμανί είναι υπεύθυνος για όλα τα προβλήματα της περιοχής. Αντίθετα, ολόκληρη η περιοχή είναι το θύμα μιας αδυσώπητης μάχης για την εξουσία ανάμεσα στις διαφορετικές ιμπεριαλιστικές δυνάμεις, αλλά και τις τοπικές κυβερνήσεις. Σε αυτή τη μάχη για την εκμετάλλευση του πλούτου της περιοχής σε βάρος των λαϊκών στρωμάτων της περιοχής, δεν υπάρχουν αρχές και κανόνες.\nΓια να δικαιολογήσει την επίθεση, ο Τραμπ είπε ότι «Ο Σουλεϊμανί αποτελούσε μια μόνιμη απειλή για τη ζωή Αμερικανών πολιτών» και ότι «σχεδίαζε να σκοτώσει Αμερικανούς πολίτες». Αντίστοιχες ήταν και οι δηλώσεις του μετά την κατάληψη της αμερικανικής πρεσβείας στη Βαγδάτη από σιιτικές στρατιωτικές δυνάμεις, οι οποίες θεωρήθηκε ότι καθοδηγούνταν από τον Σουλεϊμανί, στην οποία όμως δεν υπήρχαν απώλειες σε ανθρώπινες ζωές. Ο Τραμπ ωστόσο προειδοποίησε: «Το Ιράν θα θεωρηθεί πλήρως υπεύθυνο για πιθανούς θανάτους ή καταστροφές στις εγκαταστάσεις μας. Θα πληρώσουν ένα πολύ ΜΕΓΑΛΟ ΤΙΜΗΜΑ! Αυτό δεν είναι προειδοποίηση, είναι απειλή. Καλή χρονιά!».\nΤα κινήματα στην περιοχή\nΗ ίδια η κατάληψη της αμερικανικής πρεσβείας δείχνει καθαρά τους κινδύνους και τις συνέπειες που μπορεί να προκύψουν από τη συνεχή παρέμβαση στην περιοχή πολλών διαφορετικών ιμπεριαλιστικών δυνάμεων. Από τις αρχές του Οκτώβρη, το Ιράκ βρίσκεται στη δίνη ενός μαζικού, ηρωικού κινήματος ενάντια στην ανεργία, την πλήρη απουσία κοινωνικού κράτους, τη διαφθορά και τις θρησκευτικές διαμάχες που χαρακτηρίζουν το καθεστώς που άφησε πίσω της η αμερικανική κατοχή.\nΤο κίνημα έχει ξεκαθαρίσει την αντίθεσή του στην παρουσία των αμερικανικών δυνάμεων και το μίσος του προς τις ιρανικές στρατιωτικές δυνάμεις που έχουν εμπλακεί στην καταστολή των διαδηλώσεων. Τα τελευταία μάλιστα γεγονότα θα εντείνουν τη δράση και τη βία από την πλευρά των ιρανικών δυνάμεων σε όλη την περιοχή. Η απόφαση του ιρακινού κοινοβουλίου να ζητήσει από την κυβέρνηση να διατάξει την αποχώρηση όλων των αμερικάνικων στρατευμάτων από την χώρα δείχνει προς αυτή την κατεύθυνση.\nΚαι το ίδιο το Ιράν όμως έχει δει το τελευταίο διάστημα να αναπτύσσονται αγώνες στο εσωτερικό του, κυρίως σαν αποτέλεσμα της ανόδου των τιμών σε βασικά προϊόντα, που οφείλεται στην εκτεταμένη διαφθορά και τις αμερικανικές οικονομικές κυρώσεις. Όπως και στην περίπτωση του Ιράκ, το κίνημα αντιμετωπίστηκε με βιαιότητα, ενώ η κυβέρνηση κατηγορεί την αντιπολίτευση ότι συμμαχεί με τους εξωτερικούς εχθρούς της χώρας.\nΑξιοποίηση και επιπτώσεις της δολοφονίας\nΟ Σουλεϊμανί αντικαταστάθηκε άμεσα από το μέλος των «Φρουρών της Επανάστασης» στρατηγό Εσμαίλ Γκαανί, που θα συνεχίσει το αιματηρό του έργο σε όλη τη Μέση Ανατολή. Παράλληλα το ιρανικό καθεστώς χρησιμοποιεί τη δολοφονία για να εντείνει την αντιαμερικανική ρητορική στο εσωτερικό της χώρας και να μην αφήσει περιθώριο στο κίνημα να αναπτυχθεί. Ήδη υπάρχουν αναφορές για μαζικές διαδηλώσεις με τον κόσμο να φωνάζει «Θάνατος στην Αμερική» και να κρατάει φωτογραφίες του Σουλεϊμανί στην Τεχεράνη και άλλες πόλεις της χώρας.\nΟι μεγάλες δυνάμεις του πλανήτη, όπως η Ρωσία, η Γαλλία, η Κίνα και άλλες, έχουν εκφράσει την ανησυχία τους. Η «ανησυχία» τους βέβαια δεν έχει να κάνει με τους κινδύνους για τις ανθρώπινες ζωές των λαών της περιοχής. Έχει να κάνει με τις ενδεχόμενες επιπτώσεις της κλιμάκωσης της έντασης στην παγκόσμια οικονομία.\nΗ δολοφονία του Σουλεϊμανί αποτελεί από μόνη της μια κλιμάκωση του πολεμικού κλίματος, καθώς είναι η πρώτη φορά τα τελευταία χρόνια που η κατάσταση ξεφεύγει από τις αψιμαχίες που είχαν οι μεγάλες δυνάμεις μέσω «αντιπροσώπων» (τρίτων δυνάμεων που στήριζαν) και προχωράει στα απ’ ευθείας μεταξύ τους χτυπήματα. Παρά την προσπάθεια των πιο μετριοπαθών κομματιών του αμερικάνικου κατεστημένου και των υπολοίπων ιμπεριαλιστικών δυνάμεων να «συγκρατήσουν» τον Τραμπ στην επιθετική του στρατηγική, το σίγουρο είναι ότι θα δούμε αναζωπύρωση των συγκρούσεων στην περιοχή, χωρίς να μπορεί κανείς να προβλέψει την ακριβή μορφή και ένταση που αυτές θα πάρουν.\nΔύο είναι οι βασικές προοπτικές που ανοίγονται με βάση αυτές τις εξελίξεις.\nΕίτε θα συνεχίσουν να κυριαρχούν οι ιμπεριαλιστικές δυνάμεις, οι πολέμαρχοι και οι αστικές κυβερνήσεις της περιοχής, και θα έχουμε μια κλιμάκωση των πολεμικών εντάσεων, της φτώχειας και των εθνικών συγκρούσεων. Αυτό φυσικά θα τροφοδοτήσει την οικονομική κρίση, τις ενδοϊμπεριαλιστικές συγκρούσεις και τρομοκρατικές επιθέσεις σε άλλες περιοχές του κόσμου.\nΕίτε αυτή η κόλαση θα εμποδιστεί από τη δράση μιας άλλης δύναμης, που το τελευταίο διάστημα κάνει φανερή την παρουσία της στην περιοχή: της εργατικής τάξης. Τα πρόσφατα γεγονότα στο Ιράκ, το Ιράν, το Λίβανο και άλλες χώρες, έχουν δείξει τις δυνατότητες της οργανωμένης δράσης των εργαζομένων, της νεολαίας και των λαϊκών στρωμάτων, όταν αρνούνται να εναποθέσουν το μέλλον τους στα χέρια κάποιας από τις ιμπεριαλιστικές ή τοπικές καπιταλιστικές δυνάμεις και δρουν ανεξάρτητα. Σε αυτό τον αγώνα στη Μέση Ανατολή κρίσιμο ρόλο θα παίξει η δημιουργία ενός αντιπολεμικού κινήματος σε όλο τον κόσμο. Ήδη σε μια σειρά πόλεις της Αμερικής, έχουν οργανωθεί διαδηλώσεις ενάντια στον πόλεμο με το Ιράν. Οι κινητοποιήσεις αυτές πρέπει να ενταθούν και να εξαπλωθούν, δεδομένου ότι οι μαζικές κοινωνικές αντιδράσεις είναι η μόνη δύναμη που μπορεί να βάλει φρένο στα καταστροφικά πολεμικά σχέδια των ιμπεριαλιστών.\nΙράκ: Ο κόσμος παραμένει στους δρόμους, παρά τους νεκρούς και…\nΠροηγούμενο άρθροHUMBA: Προβολή ντοκιμαντέρ «Οι Δοκιμασίες του Μοχάμεντ Άλι», 10-12/1\nΕπόμενο άρθροΘεσ/νίκη – Η Πόλη Ανάποδα: Προστασία από τα υψηλά ενοίκια – Περιορισμός της βραχυχρόνιας μίσθωσης


Πάμπλο Κοντρέρας | Onsports.gr\nhome Devil's DiaryΠάμπλο Κοντρέρας Κοινοποιήστε\nΠάμπλο Κοντρέρας\tΣυντάκτης: Onsports Team\nΕν αντιθέσει με την σύντροφο του Αντελίνο Βιεϊρίνια», το δικό σας έτερον ήμισυ, δεν βλέπει την ώρα και την στιγμή να την… κάνατε από τον ΠΑΟΚ! Οι πιέσεις από την γυναίκα σας (στα μέρη μας συνηθίζουμε να το λέμε κρεβατομουρμούρα) γίνονται ολοένα και μεγαλύτερες, οι οργανωμένοι σας έβγαλαν στην… σέντρα και μάλλον δεν αργεί η ημέρα που θα το πάρετε απόφαση να κουνήσετε μαντήλι στην Θεσσαλονίκη. Προσέξτε τι γράφουμε. Στην Θεσσαλονίκη, όχι απαραίτητα στην Ελλάδα! Να το θυμάστε...\tΚατηγορία: Devil's Diary\nTags: Κοντρέρας Πάμπλο Αντρές\nΚοντρέρας: «Θα αποδεχόμουν μια πρόταση από τον ΠΑΟΚ»


Φ Ι Λ Ο Τ Ι Μ Ι Α: Επιμένετε ακόμη για το τζαμί;;\nΕπιμένετε ακόμη για το τζαμί;;\nΔύο πολύ πρόσφατα «μηνύματα» του Ισλάμ, με αποδέκτες όλους, ακόμη και τους στοιχειωδώς νοήμονες πολίτες, έρχονται να καταρρίψουν τις αμπελοφιλοσοφίες περί «ελεύθερης θρησκευτικής επιλογής και λατρείας».\n--Δικαστήριο του Χαρτούμ καταδίκασε μια 27χρονη γυναίκα σε θάνατο επειδή ασπάστηκε τον χριστιανισμό, παρά τις εκκλήσεις δυτικών χωρών να γίνει σεβαστό\nτο δικαίωμά της να επιλέξει θρησκεία.\n--Φωτογραφίες από την «προσευχή» στην Αγία Σοφία.\nΑν ακόμη επιμένετε ότι πρέπει να τους χτίσουμε τζαμί στον Βοτανικό, τότε δεν έχετε αντιληφθεί τι σημαίνει Ισλάμ, τι σημαίνει μουσουλμάνος και, σίγουρα την ηλιθιότητα ορισμένων θα την πληρώσουμε ακριβά όλοι μας.


Κόρη του ιερέα της Μάνης: Η 12χρονη μου εκμυστηρεύτηκε ότι την είχε «πειράξει» ο παππούς της | Λαμιακός Τύπος\nΚόρη του ιερέα της Μάνης: Η 12χρονη μου εκμυστηρεύτηκε ότι την είχε «πειράξει» ο παππούς της\nΠαρ, 01/11/2019 - 11:31 | lamiakos | Ελλάδα\nΗ κόρη του 57χρονου ιερέα ο οποίος κατηγορείται ότι κακοποίησε σεξουαλικά ένα 12χρονο κορίτσι στη Μάνη, μίλησε για πρώτη φορά, λέγοντας ότι το παιδί της είχε εκμυστηρευτεί ότι το είχε πειράξει ο παππούς της.\n«Εμένα μου είχε εκμυστηρευτεί το παιδί ότι το είχε πειράξει ο παππούς. Της λέω τι εννοείς; Μου έδειχνε με τα χέρια της ότι την χάιδευε στη μέση και στο στήθος. Έπιασα τη μητέρα και μου είπε μην δίνετε βάση σε αυτά που λέει η μικρή. Εμείς οι ίδιοι δώσαμε το παιδάκι στο Χαμόγελο του Παιδιού», ανέφερε χαρακτηριστικά η κόρη, μιλώντας στον Ant1.\nΟ ιερέας μέσα από την φυλακή, επιμένει στην αθωότητά του και αρνείται τα πάντα. Συντετριμμένος δήλωσε στον ΑΝΤ1: «Ήμουν σίγουρος για την αθωότητά μου. Εμφανίστηκα στις αρχές όχι με στοιχεία να αποδείξω κάτι αλλά μόνο για να πω την αλήθεια. Είναι ανεξήγητο αυτό που έχει συμβεί. Δεν μπορώ να το πιστέψω. Είναι βαρύτατο το στίγμα ακόμα και αν αθωωθώ».\nΟ ιερέας υποστηρίζει ότι φιλοξενούσε το παιδί και την μητέρα του από αγάπη και συμπόνοια. «Δεν έχω αγγίξει ποτέ το παιδί. Λυπάμαι γι' αυτά που ακούγονται. Τους έβαλα στο σπίτι μου με αγάπη. Τους αγόρασα ρούχα, παπούτσια και πάντα όλα παρουσία της κόρης μου».\nΟ παππούς, από την πλευρά του, ξέσπασε με δάκρυα, υποστηρίζοντας ότι δεν έχει αγγίξει ποτέ το κορίτσι. «Δεν την έχω βαρέσει ποτέ, το αγαπάω το κορίτσι. Δεν αντέχω, καλύτερα να πεθάνω αν δεν βλέπω το εγγόνι μου».\nΤην ίδια ώρα, θλίψη και οργή προκαλούν τα όσα καταθέτει το 12χρονο κοριτσάκι από την Μάνη, που αποκαλούσε τον ιερέα «μπαμπά». «Μερικές φορές η μαμά με άφηνε και στο σπίτι του παππού Θ... Μερικές φορές ο παππούς Θ. μου έκανε αυτά που μου είχε κάνει ο μπαμπάς Ν... Αυτά τα είπα στη γιαγιά, στη μαμά και στη θεία μου», ανέφερε το κορίτσι.\nΕνημερωτικά μηνύματα μέσω mail θα στείλει η ΑΑΔΕ σήμερα, Τετάρτη (20/01), σε όσους ιδιοκτήτες ακινήτων, δικαιούχους αποζημιώσεων λόγω «κουρεμένων»...\nΜέρα νύχτα δουλεύουν οι αλατιέρες και τα εκχιονιστικά μηχανήματα στο Δήμο Μακρακώμης\nΙανουάριος 2021 (1195)


Η «υπέρκομψη Μαρέβα» στους Financial Times - Αποψεις | RED LINE\nRED LINE › Ελλαδα › Αποψεις › Η «υπέρκομψη Μαρέβα» στους Financial Times\nΗ «υπέρκομψη Μαρέβα» στους Financial Times\n2020-11-03 20:53:31 EET\nΔιαπιστευτήρια πλούτου, ακριβής (με την κυριολεκτική έννοια του όρου…) αισθητικής και καλοπέρασης δίχως, εννοείται, το παραμικρό άγχος αβεβαιότητας, μολονότι διανύουμε σκοτεινές εποχές αλλαγών σε πολλά επίπεδα, δίνει η σύζυγος του πρωθυπουργού, Μαρέβα Γκραμπόφσκι Μητσοτάκη με συνέντευξη-αφιέρωμα που δημοσιοποιείται στη σημερινή διαδικτυακή έκδοση της βρετανικής εφημερίδας, Financial Times.\nΤο εκτενές ρεπορτάζ-αφιέρωμα που συνοδεύεται από πλούσιο φωτογραφικό υλικό ξεκινά με την πιο αγαπημένη από τις συλλογές της: τις χρυσές καρφίτσες «αντίκα» Καρτιέ και Βαν Κλιφ & Αρπελς κάποιες από τις οποίες κληρονόμησε από την προ-προ γιαγιά της.\nΗ γνωστή στην Ελλάδα σαν … «υπέρκομψη Μαρέβα» δεν αστειεύεται. Επίσης δεν κρύβεται. Ο πλούτος για εκείνη είναι οικογενειακή υπόθεση πολλών γενιών. Και το τονίζει, διακριτικά και μη, με κάθε αφορμή σε μία προσπάθεια να διαφοροποιηθεί από τους νεόπλουτους του ευρύτερου περιβάλλοντος μίας χούφτας οικογενειών αστών στην Ελλάδα.\n_Ποιο ήταν το τελευταίο της απόκτημα;\n_Ένα τάβλι του περασμένου αιώνα από το παλαιοπωλείο ΜΑΡΤΙΝΟΣ στο Μοναστηράκι.\n_Ποιο το πιο ενδιαφέρον βιβλίο που διάβασε;\n_«Ποιος κατέχει την Ιστορία;» του Τζέφρι Ρόμπερτσον απαντά σε μία προσπάθεια έμμεσου πλην σαφούς υπαινιγμού υπέρ της εκστρατείας επιστροφής των γλυπτών του Παρθενών που έκλεψε ο έτερος υπέρκομψος της τότε εποχής, Λόρδος Έλγιν.\nΟι ερωτήσεις γνωριμίας με την υπέρκομψη Μαρέβα διαδέχονται η μία την άλλη με ύφος και «βάθος» εφηβικού λευκώματος περασμένων δεκαετιών.\n_«Ποιο το τελευταίο ρούχο που αγοράσατε;»\n_Μία φόρμα της γαλλικής εταιρίας ba&sh την οποία υπερηφανεύεται πως φόρεσε και κατά την τελευταία της επίσκεψη στον Λευκό Οίκο μαζί με τη Μελάνια Τραμπ…\nΚολεξιόν…στο όνομα του 1821!\nΜιλώντας για ρούχα, ρεπόρτερ και συνεντευξιαζόμενη δεν αποφεύγουν μία κανονική διαφημιστική προβολή στην εταιρία ειδών ρουχισμού της υπέρκομψης: Την εταιρία Zeus+Dione με την «πατριωτική» αφορμή επικείμενης κολεξιόν που θα βασίζεται… στα 200 χρόνια Ελληνικής Επανάστασης το 2021!\nΑπό τα μάτια του αναγνώστη παρελαύνουν ακριβές γκραβούρες-αντίγραφα του 16 και 17ου αιώνα. Μία φωτογραφία από το πολυτελές διαμέρισμα του πρωθυπουργικού ζεύγους στην Αθήνα με ανεμπόδιστη θέα στον Παρθενώνα από μία καταπράσινη ταράτσα.\nΜία καραμπινάτη διαφήμιση από πρόσφατες διακοπές στην Ήπειρο. Οι θεραπείες ομορφιάς από τον Κώστα Παπαγεωργίου στην κλινική Harrods’ Wellness. Όλα με παραπομπές στις ανάλογες ιστοσελίδες…\nΑπό τα μάτια μας περνούν με σχεδόν καταιγιστικούς ρυθμούς ένα συλλεκτικό σεκρετέρ της εποχής του Λουδοβίκου ΙΕ’. Σπάνια έργα τέχνης, από το 1770 και έπειτα, ως κληρονομιά από προπάππο, παππού και πατέρα…\nΤο…φυλακτό της Μαρέβα\nΗ ζωή είναι σκληρή για την υπέρκομψη Μαρέβα. Χειρότερο όμως είναι το «κακό το μάτι». Κουβαλά πάντα μαζί της, όπως εξομολογείται, ένα συνδυασμό φυλακτών δεμένα με χρυσή (εννοείται…) αλυσίδα της Ιλιάνας Μακρή (που και αυτή διαφημίζεται…).\nΕάν δεν ήμουν πλούσια…\nΚαι τι θα ήθελε να ήταν εάν δεν ήταν η πάμπλουτη κληρονόμος, η προικισμένη γόνος, η υπέρκομψη σύζυγος πρωθυπουργού;\n«Τσελίστας» απαντά και μας αφήνει άναυδους με “σικ” «απλότητα» και το υψηλό αισθητικό κριτήριο μίας δηλωμένης θαυμάστριας του 65χρονου Κινέζου βιρτουόζο Γιο Γιο Μαν.\nΜην νομίζετε πως η ζωή είναι απλή για την υπέρκομψη Μαρέβα! Είναι πολυάσχολη και σκληρή.\nΓι’ αυτό και, όπως εξομολογείται, τελευταία απολαμβάνει την ησυχία της και λίγο «ποιοτικό χρόνο» στο ‘φτωχικό’ της.\n“Συνήθιζα να είμαι σε ένα αεροπλάνο κάθε βδομάδα! Και αυτό το χρόνο αναρωτήθηκα εάν τελικά ήταν απαραίτητα όλα αυτά τα ταξίδια…”\nΉταν άραγε απαραίτητο να μάθουμε όλα αυτά για την υπέρκομψη Μαρέβα; Πιθανώς όχι. Αλλά φαίνεται πως δεν είμαστε εμείς οι τελικοί αποδέκτες.\nΣε μία τέτοια περίπτωση η κ.Γκραμπόφσκι–Μητσοτάκη δεν θα έδινε συνέντευξη στους Φαϊνάνσιαλ Τάιμς.\nΤο κοινό της, ήθελε προφανώς, να είναι “διεθνούς εμβέλειας”…


Απώλεια Βάρους: Τι θα Συμβεί Μετά; Rwjuh απώλεια βάρους\nΗ δίαιτα του πάγου\nΈβαλε ψυχρούλα Το λίπος που υπάρχει στο σώμα μας, λειτουργεί ως φυσικό «μονωτικό» για το κρύο, οπότε όταν αυτό λιγοστεύει, είναι λογικό να rwjuh απώλεια βάρους ζακετάκι ακόμα και καταμεσής του Αυγούστου.\nΔείξε μου τον φίλο σου να σου rwjuh απώλεια βάρους αν ζηλεύει «Συγχαρητήρια! Όχι όμως και από αυτούς που παλεύουν χρόνια με την απώλεια κιλών, χωρίς αποτέλεσμα, και ζηλεύουν και μόνο στην ιδέα ότι κάποιος κατάφερε να νικήσει τη ζυγαριά.\nΣε αυτήν την περίπτωση, έχεις δύο επιλογές: αν τα άτομα που δεν χάρηκαν με την αλλαγή στο σώμα σου είναι φίλοι που δεν έχεις μέσα στην καρδιά σου, μπορείς απλώς να απομακρυνθείς. Αν πάλι, πρόκειται για ανθρώπους που εκτιμάς και που σας συνδέουν πολλά, μπορείς rwjuh απώλεια βάρους το συζητήσεις μαζί τους, να τους εξηγήσεις πως η φιλία τους σημαίνει πολλά για σένα και πως σε ενοχλεί η αλλαγή στάσης τους απέναντί σου.\nWraps σώματος για την απώλεια βάρους στο σπίτι


Vegan Ουμανιστική Χορτοφαγία: Τα θησαυροφυλάκια της υγείας - ΚΙΝΟΑ, ΑΜΑΡΑΝΘΟΣ, ΦΑΓΟΠΥΡΟ\nΤα θησαυροφυλάκια της υγείας - ΚΙΝΟΑ, ΑΜΑΡΑΝΘΟΣ, ΦΑΓΟΠΥΡΟ\nΑπό τη Βασιλική Τζουράκη e-go.gr\nΚΙΝΟΑ, ΑΜΑΡΑΝΘΟΣ, ΦΑΓΟΠΥΡΟ. Μοιάζουν με τα σιτηρά, βρίσκονται πλέον εύκολα στην αγορά και είναι θησαυροφυλάκια υγείας σε αμινοξέα, πρωτεϊνες, βιταμίνες και φυτικές ίνες. Γνωρίστε την κινόα, τον αμάρανθο και το φαγόπυρο.\nΈχουμε πλέον εξοικειωθεί με τις υγιεινές ιδιότητες σιτηρών (και μάλιστα περιφρονημένων από τις παλαιότερες γενιές) όπως η βρόμη ή το καλαμπόκι. Όμως οι διατροφολόγοι έχουν να λένε πολλά και για τα χαρίσματα άλλων φυτικών τροφών, που κερδίζουν διαρκώς έδαφος στις προτιμήσεις των «ψαγμένων» καταναλωτών. Μιλάμε για φυτικά προϊόντα που, έχοντας καταξιωθεί ιστορικά στη διατροφή διαφόρων λαών, επανέρχονται, αφού οι επιστημονικές έρευνες μας διαβεβαιώνουν ότι περιέχουν πολύτιμα συστατικά για τον οργανισμό μας και μάλιστα σε ποσότητες που τα κάνουν πραγματικά αναντικατάστατα. Τρία από αυτά σας τα παρουσιάζουμε εδώ, μαζί με τα μυστικά για να τα αξιοποιήσετε.\nΚινόα: η μητέρα των δημητριακών\nΗ κινόα (ή κίνβα) ήταν κατά τους Ίνκας μια αληθινά χρυσή τροφή, η «μητέρα όλων των δημητριακών», πολύτιμη όσο το καλαμπόκι και η πατάτα. Μόνο που δεν είναι δημητριακό, παρά ο αποξηραμένος καρπός ενός φυτού της Βολιβίας και του Περού. Η θρεπτική της αξία: Περιέχει περισσότερες πρωτεϊνες από οποιοδήποτε δημητριακό: 16,2% σε σύγκριση με το 14% του σιταριού και το 7,5% του ρυζιού. Έχει υψηλή περιεκτικότητα στα αμινοξέα λυσίνη, μεθιονίνη και κυστίνη και επιπλέον περιέχει όλα τα βασικά αμινοξέα. Η διατροφική της αξία από πρωτεϊνική άποψη πλησιάζει του κόκκινου κρέατος και των γαλακτοκομικών. Επιπλέον όμως έχει πολύ χαμηλότερα λιπαρά από αυτές τις τροφές και φυσικά τις πολύτιμες φυτικές ίνες. Περιέχει επίσης κάλιο, σίδηρο, ψευδάργυρο και διάφορες βιταμίνες του συμπλέγματος Β. Τι μας προσφέρει: Είναι μια τροφή ελαφριά και εύπεπτη, πολύ καλή και για ηλικιωμένα άτομα, καθώς ανεβάζει τον αιματοκρίτη, βοηθά στην καλή τροφοδότηση του εγκεφάλου με αίμα και, επιπλέον, έχει χαμηλό γλυκαιμικό δείκτη. Πώς θα την αξιοποιήσετε: Χάρη στη λεπτή γεύση της μπορεί να συνδυαστεί με αμέτρητα συστατικά σε κύρια πιάτα, σούπες και σαλάτες και υποκαθιστά οποιοδήποτε δημητριακό ή ρύζι στις ανάλογες συνταγές. Μπορείτε να φτιάξετε ταμπουλέ, τη δροσερή ανατολίτικη σαλάτα με το πλιγούρι και το μαϊντανό, χρησιμοποιώντας αντί για πλιγούρι κινόα.\nΑμάρανθος: από τις Άνδεις μέχρι τα Ιμαλάια\nΠριν ανακαλυφθεί η Αμερική από τον Κολόμβο, οι Αζτέκοι είχαν ανακαλύψει τη σπουδαιότητα του αμάρανθου, όχι μόνο ως φαγώσιμου, αλλά και ως θεραπευτικού φυτού. Τον τιμούσαν μάλιστα τόσο, ώστε να τον χρησιμοποιούν και στις (αιματηρές) ιεροτελεστίες τους, πράγμα που τρόμαξε τόσο τους Ισπανούς κονκισταδόρες, ώστε να απαγορεύσουν τη χρήση. Όμως ο αμάρανθος εξακολούθησε να αποτελεί βασικό συστατικό διατροφής όχι μόνο στη Λατινική Αμερική, αλλά και στην Ινδία και το Νεπάλ. Έκαναν αλεύρι από τους σπόρους του, ποτά από τη ζύμωσή του, διαφόρων ειδών φαγητά και χρησιμοποιούσαν τα φύλλα και τα κόκκινα άνθη του για διατροφικούς και ιαματικούς σκοπούς. Η θρεπτική του αξία: Τι το σπουδαίο όμως έχει αυτός ο θάμνος με το ελληνικής καταγωγής όνομα (που του δόθηκε χάρη στην εκπληκτική αντοχή του); Οι σπόροι του περιέχουν άφθονη πρωτεϊνη, που περιλαμβάνει σεβαστές ποσότητες από λυσίνη και μεθιονίνη, δυο βασικά αμινοξέα τα οποία σπάνια συναντώνται σε φυτικές τροφές. Έχει τρεις φορές περισσότερες φυτικές ίνες και πέντε φορές περισσότερο σίδηρο από το σιτάρι, δυο φορές περισσότερο ασβέστιο από το γάλα κι ακόμα φώσφορο, κάλιο και βιταμίνες A και C. Περιέχει τοκοτριενόλες (μια μορφή της βιταμίνης Ε) και έλαιο πλούσιο σε λινολεϊκό οξύ. Τα φύλλα, που επίσης τρώγονται, μοιάζουν με του σπανακιού στη γεύση, αλλά έχουν περισσότερο ασβέστιο, σίδηρο και φώσφορο από αυτό. Μπορείτε να προσθέσετε τζίντζερ, αρωματικά βότανα ή να το αναμίξετε με όσπρια. Ανακατεμένο με μέλι, σταφίδες, ξηρούς καρπούς μπορεί να αποτελέσει ένα καλό «μούσλι» για πρωινό.\nΦαγόπυρο: το μυστικό κατά της χοληστερίνης\nΠαραπλανητικά όμοιο με δημητριακό, το φαγόπυρο είναι στην πραγματικότητα ο σπόρος ενός φρούτου (συγγενούς με το ραβέντι). Το φυτό είναι αυτοφυές στην Ασία και τη Βόρεια Ευρώπη. Από την Κίνα η καλλιέργειά του διαδόθηκε στη Ρωσία και την Πολωνία αλλά και στην Ολλανδία, τη Γαλλία κι αργότερα στις ΗΠΑ και τον Καναδά. Τι μας προσφέρει: Εκτός από τη συνεισφορά του στην ισορροπημένη χοληστερίνη, υπάρχουν υπόνοιες ότι το φαγόπυρο μπορεί να βοηθά στη ρύθμιση της ινσουλίνης και ως εκ τούτου του διαβήτη. Η θρεπτική του αξία: Αποτελεί πολύ καλή πηγή μαγγανίου, μαγνησίου και ινών. Περιέχει δυο σημαντικά για την υγεία φλαβονοειδή καθώς και όλα ανεξαιρέτως τα βασικά αμινοξέα, συμπεριλαμβανομένης της λυσίνης, πράγμα που ανεβάζει την ποιότητα της πρωτεϊνης του. Πώς θα το αξιοποιήσετε: Συχνά σερβίρεται σαν εναλλακτικό του ρυζιού ή του κουάκερ. Το αλεύρι του φαγόπυρου, καθώς δεν περιέχει γλουτένη, συχνά αναμιγνύεται με άλλα αλεύρια για την παρασκευή ψωμιού. Μπορείτε να του προσθέσετε αρακά, κολοκυθόσπορους και κρεμμυδάκια ή διάφορους άλλους ανάλογους συνδυασμούς, για ένα ελαφρύ γεύμα.\nΑναρτήθηκε από eco breatharian vasilis kaf στις 8:47 π.μ.


ΠΟΛΙΤΗΣ SPORTS, 23/10/2019 (τελευταία ενημέρωση 21:53)\nΠετυχαίνοντας δύο γκολ το ένα καλύτερο από το άλλο, η Λειψία γύρισε στο δεύτερο ημίχρονο το ματς και άφησε πίσω τη Ζενίτ στη διεκδίκηση της πρόκρισης.\nΗ Λειψία από την αρχή της αναμέτρησης μπήκε δυνατά και με σκοπό να πετύχει ένα τέρμα. Μόλις στο 1ο λεπτό της αναμέτρησης ο Λάιμερ έκανε ένα σουτ μέσα από την περιοχή, με την μπάλα όμως να φεύγει άουτ.\nΟι γηπεδούχοι συνέχισαν να πιέζουν αλλά δεν κατάφερναν να απειλήσουν την εστία της Σάλτσμοπουργκ. Κόντρα στη ροή του ματς λοιπόν η Σάλτσμπουργκ άνοιξε το σκορ και έφερε τα άνω… κάτω. Συγκεκριμένα, ο Ρακίτσκι με απίθανο σουτ έξω από την περιοχή άνοιξε το σκορ.\nΜε την έναρξη του δευτέρου ημιχρόνου η Λειψία μπήκε αποφασισμένη να γυρίσει το ματς και τα κατάφερε. Στο 49ο λεπτό της αναμέτρησης οι παίκτες της Λειψίας έκρυψαν την μπάλα και ο Λάιμερ με πανέμορφο τελείωμα έκανε το 1-1. Έντεκα λεπτά αργότερα ο Ζάμπιτσερ έπιασε μια απίθανη σουτάρα και έκανε το 2-1. Η Ζενίτ στο 68ο λεπτό του αγώνα έφτασε κοντά στην ισοφάριση όμως ο Οσάριο αστόχησε.\nΤελικά η αναμέτρηση ολοκληρώθηκε μ΄ αυτό το σκορ και έτσι η Λειψία έφτασε τους 6 βαθμούς.\nΗττήθηκε στο Κόσοβο ο ΑΠΟΕΛ«Απέδρασε» από το Άμστερνταμ με Μπατσουαγί η Τσέλσι! (video)


H Μόνικα Μπελούτσι θα είναι η απόλυτη οικοδέσπινα στις Κάννες 2017! - neolaia.gr .\nH Μόνικα Μπελούτσι θα είναι η απόλυτη οικοδέσπινα στις Κάννες 2017!\nΟι Κάννες επιστρέφουν και η Μόνικα Μπελούτσι θα είναι εκεί για ένα διαφορετικό αλλά αρκετά γνώριμο ρόλο!\nΤο 70ο Φεστιβάλ Κινηματογράφου στις Κάννες θα πραγματοποιηθεί φέτος από τις 17 έως και τις 28 Μαϊου. Η Μόνικα Μπελούτσι θα είναι εκεί για ένα διαφορετικό αλλά γνώριμο ρόλο!\nTα ίδια καθήκοντα που έχει εξάλλου επιτελέσει στο Φεστιβάλ του 2003.


ΧΑΜΟΣ με Παπανώτα! Είπε ανιψιά γνωστού σχεδιαστή Κατσίκα, μουλάρα και κλώσα [photo] | TROKTIKO 2\n« Από την Παρασκευή ξεκινά η αντίστροφη μέτρηση για την αξιολόγηση\nΈμφραγμα: Καθημερινές αλλαγές που θα το αποτρέψουν »\nΧΑΜΟΣ με Παπανώτα! Είπε ανιψιά γνωστού σχεδιαστή Κατσίκα, μουλάρα και κλώσα [photo] Δημοσιεύτηκε 19/11/2015 «Άναψαν τα αίματα» ανάμεσα στον Δημήτρη Παπανώτα και την ανιψιά του… γνωστού σχεδιαστή Πάνου Ζήνα,Μάρω Ζήνα πριν από λίγες ώρες.\nΌλα ξεκίνησαν, όταν η social media strategist -όπως είναι η ιδιότητά της- «τα έβαλε» με τον δημοσιογράφο και την παρτενέρ του στο ραδιόφωνο, Ελένη Τσολάκη, με αφορμή τα σχόλιά τους στην προφορά της Όλγας Τρέμη και του Μανώλη Καψή στη λέξη «bataclan».\nΟι συνεργάτες σε τηλεόραση και ραδιόφωνο, μιλούν με περιπαικτική διάθεση για τους παρουσιαστές του κεντρικού δελτίου ειδήσεων του Mega.\nΈτσι λοιπόν η Μάρω Ζήνα έγραψε στο προσωπικό της προφίλ στο facebook: «ΓΕΛΑΝΕ ΜΕ ΤΟ BATACLAN.\nΑυτά είναι τα δύο ΖΩΑ που κάνουν εκπομπή τώρα στον Aplha και βάζουν στο REPEAT ηχητικό με την Τρέμη να λέει “τα δραματικά γεγονότα στο Bataclan” για να γελάνε με την προφορά της.\nΔημήτρης Παπανώτας και Ειρήνη Τσολάκη, αναφέρει το πρόγραμμα του σταθμού ότι ονομάζονται. ΤΑ ΖΩΑ ΑΥΤΑ».\nΗ αντίδραση του Δημήτρη Παπανώτα ήταν άμεση και στον αέρα αποκάλυψε ότι θα της στείλει μήνυμα. (Ακούστε το συγκεκριμένο σημείο από το 66.55 έως 67.16).Η αντίδραση του Δημήτρη Παπανώτα ήταν άμεση και στον αέρα αποκάλυψε ότι θα της στείλει μήνυμα. Και το έκανε, χαρακτηρίζοντάς την με βαριές κουβέντες.\nΔείτε παρακάτω το μήνυμα του δημοσιογράφου, που δημοσίευσε στο status της η Μάρω Ζήνα:\nShare the post "ΧΑΜΟΣ με Παπανώτα! Είπε ανιψιά γνωστού σχεδιαστή Κατσίκα, μουλάρα και κλώσα [photo]"


Ευρώπη και ο Ερντογάν… "Έξω... από την παράγκα" - lastpoint.gr\nΕυρώπη και ο Ερντογάν… “Έξω… από την παράγκα”\n23/05/2021 22/05/2021 0 Σχόλια\tE.E., ΕΘΝΙΚΑ, ΕΛΛΑΔΑ, Ερντογάν, ΠΟΛΙΤΙΚΗ, ΤΟΥΡΚΙΑ\nΤώρα πια πιστεύω ότι δεν υπάρχει Ευρωπαίος που να έχει την ψευδαίσθηση ότι είναι δυνατόν η Τουρκία σήμερα να εξευρωπαϊστεί και να ενταχθεί σε κοινή πορεία με τις πολιτισμένες χώρες του κόσμου.\nΒεβαίως κάποια ισχυρά κράτη, έχοντας μεγάλα συμφέροντα στη σχέση τους με τους Τούρκους, ίσως ακόμη να επιμένουν στη συνεργασία και συμπόρευση μαζί τους. Όμως οι καιροσκοπισμοί και τα επιμέρους κρατικά συμφέροντα δεν προσφέρουν καμιά υπηρεσία στην Ευρώπη και ούτε συμβάλλουν στην ασφάλεια και την ειρήνη της.\nΚαι τούτο για μια φορά ακόμη και με τρόπο λίαν προκλητικό φανερώθηκε από όσα είπε και διαλάλησε ο Ερντογάν εναντίον της Ευρώπης, εκμεταλλευόμενος τις εχθροπραξίες ανάμεσα στο Ισραήλ και τους Παλαιστίνιους. Χαρακτήρισε την Ευρώπη ως «φυλακή» των Μουσουλμάνων και έμμεσα κάλεσε τους Μουσουλμάνους που ζούνε σε χώρες της Δύσης σε εξέγερση.\nΕπομένως δε χρειάζεται καμιά άλλη θεώρηση ώστε να πειστούμε όλοι οι λαοί της Ευρώπης και ιδιαίτερα εμείς οι Έλληνες, ότι ο Ερντογάν είναι ο μεγάλος εχθρός της Ευρώπης. Πρόκειται για πολιτικό ηγέτη που δεν έχει καμιά απολύτως σχέση με τον δυτικό πολιτισμό, με την ευρωπαϊκή σκέψη και γενικά με το πολιτικό πνεύμα της Ευρώπης. Είναι μάλιστα ο μοναδικός ηγέτης στον κόσμο που τόσο προκλητικά επιτίθεται και αμφισβητεί το ευρωπαϊκό οικοδόμημα, μολονότι δε σταματάει να δηλώνει ότι επιθυμεί να ενταχτεί η Τουρκία στην Ευρωπαϊκή Ένωση.\nΕκτιμώ πως όλοι οι ηγέτες που έχουν επεκτατικά σχέδια και εμφορούνται από ολοκληρωτικές αντιλήψεις προσποιούνται και υποκρίνονται σε ζητήματα συνεργασιών με άλλα κράτη, ώσπου να μπορέσουν να επιβάλουν τα σχέδιά τους.\nΗ νεότερη ιστορία, όχι μόνο της Ευρώπης, προσφέρει πολλά παραδείγματα ηγετών με φασιστικό περίβλημα που οδήγησαν τον κόσμο σε δραματικές καταστάσεις, ενώ μέχρι να δυναμώσουν υπόγραφαν συνθήκες ειρήνης και φιλίας με άλλα κράτη.\nΓι’ αυτό και οφείλει η Ευρώπη να αντιμετωπίσει τον Ερντογάν ως επικίνδυνο εχθρό της φύσει και θέσει, γιατί μπορεί να βρεθεί απροετοίμαστη μπροστά σε ανεξέλεγκτες καταστάσεις από την πολιτική του. Καθότι οι προκλήσεις του ξεπερνάνε κάθε όριο αποχής και λογικής. Έφτασε σε σημείο να χαρακτηρίσει την Ευρώπη ως φυλακή των Μουσουλμάνων την ώρα που στις φυλακές της Τουρκίας βρίσκονται χιλιάδες Τούρκοι διανοούμενοι, στρατιωτικοί και δημοσιογράφοι. Και υποστήριξε ότι οι Μουσουλμάνοι στη Δύση στερούνται βασικά τους δικαιώματα, όταν μόνο αυτός ακύρωσε τη Συμφωνία της Κων/πολης για τα δικαιώματα των γυναικών.\nΕκτιμώ πως οι Ευρωπαίοι γνωρίζουν ότι ο θρησκευτικός φανατισμός και η καθεστωτική νοοτροπία βρίσκονται μέσα στο βιολογικό υπόστρωμα του Ερντογάν και πολλών ηγετικών ομάδων της Ανατολής. Και αν συνδυαστεί αυτή η πραγματικότητα με τη φτώχεια, την αγραμματοσύνη και με τον Αλάχ, τότε είναι φανερό ότι δεν υπάρχουν περιθώρια ουσιαστικής προσέγγισης με την Τουρκία.\nΑυτή η κατάσταση λόγω ιστορικής κληρονομιάς και εξαιτίας της Γεωγραφίας για μας τους Έλληνες θα πρέπει να λειτουργεί σταθερά ως ξυπνητήρι ευθύνης και προσοχής. Ενώ οι Τούρκοι αμφισβητούν τα κυριαρχικά μας δικαιώματα, έφτασε ο Υπουργός Εξωτερικών να κατηγορήσει την Ελλάδα για «επεκτατισμό», προτείνοντας να θυμηθούμε το 1821. Αυτό σημαίνει ότι οι Έλληνες ή δεν έπρεπε να επαναστατήσουν ή έπρεπε να μείνουν στα σύνορα τα αρχικά, δηλαδή στην Πελοπόννησο και λίγο παραέξω!\nΕπομένως η Ελλάδα με την προστασία της Ευρώπης και τη συνεργασία με τον Μπάιντεν χρειάζεται να διαμορφώνει εθνική πολιτική και να δυναμώνει την αποτρεπτική της δύναμη σε συνεργασία και με άλλες χώρες της Μεσογείου. Ο Ερντογάν, θρονιασμένος στο παλάτι της Άγκυρας, φαντασιώνεται τον Σουλτάνο και ξεχνάει ότι οι Έλληνες γιορτάζουν τα διακόσια χρόνια από τότε που κήρυξαν τον αγώνα με σύνθημα «ελευθερία ή θάνατος».\nΚαι ας μην ξεχνάμε ότι οι Τούρκοι εγκαταστάθηκαν στη Μικρά Ασία μόλις ύστερα από τη μάχη του Μαντζικέρτ (1071).\n← Οι εμφύλιοι πόλεμοι στην Ελλάδα του 1821…\nΠοτέ μην υποτιμάς τη σημασία αυτού που κάνεις →\n01/11/2020 27/10/2020 0\nΤουρκία: Κατάσταση ανωμαλίας κυριολεκτικώς! Ένα άρθρο για τα περίεργα ήθη στη γείτονα…\n09/12/2018 08/12/2018 0


Spoiler - Όλες οι Ειδήσεις taxidromos.gr\nΌσα θα δούμε στο αποψινό επεισόδιο του Σασμού στις 21:00.Περισσότερα...\nΠοιος παίκτης είναι φαβορί για να στεφθεί σήμερα (6/7) ο φετινός νικητής του Survivor; Ο Άρης ή ο Στάθης; Δείτε αναλυτικά! The post Survivor Spoiler 6/7: Αυτό είναι το φαβορί για νικητής appeared first on Youfly.\nSurvivor 5/7: Οριστικό spoiler – Live στο Γαλάτσι! Αυτοί πάνε τελικό!\nSurvivor 5/7: Πάμε να κάνουμε χαμό με Live από το Γαλάτσι! Ο Ημιτελικός προβλέπεται μεγάλος! Γεωργία Τσιαρλή για το sportime.gr.\nΠοιος είναι ο νέος πρωταγωνιστής και με ποιες προθέσεις μπαίνει στη σειρά Σασμός, τη δεύτερη σεζόν; Όλα ανατρέπονται ξανά. The post Σασμός Spoiler: Μυστηριώδης άντρας σκορπά τον τρόμο appeared first on Youfly.\nSurvivor 5/7 spoiler: Μπροστά η Ασημίνα, αλλά το κάνει ντέρμπι η Μαίη!\nΠροηγείται η Ασημίνα στην ψηφοφορία που είναι σε εξέλιξη, αλλά δεν έχει κριθεί τίποτε ακόμα. Πάμε για μεγάλο ντέρμπι. Γεωργία Τσιαρλή για το sportime.gr.\nΗμιτελικός Survivor – Spoiler: Ποια παίκτρια αποχωρεί λίγο πριν τον τελικό – Έφτασε στην πηγή αλλά νερό δεν ήπιε\nΈνα ταξίδι 6,5 μηνών ολοκληρώνεται για το φετινό Survivor, με δύο live μεταδόσεις, απόψε και αύριο στις 21.00, από το θέατρο Αττικού Άλσους στο Γαλάτσι. Ο Στάθης Σχίζας και ο Άρης Σοϊλέδης είναι οι δύο παίκτες που βρίσκονται ήδη στον ημιτελικό και απομένει μια ακόμα θέση την οποία διεκδικούν η Θωμαΐς Εμμανουηλίδου και η Ασημίνα Χατζηανδρέου. To τηλεοπτικό κοινό είναι αυτό που θα αποφασίσει, αφού οι γραμμές θα παραμείνουν ανοιχτές μέχρι απόψε το βράδυ οπότε και θα ανακοινωθεί το αποτέλεσμα της ψηφοφορίας για την τρίτη θέση του ημιτελικού. Ποια παίκτρια όμως θα καταφέρει να κατακτήσει την τρίτη θέση του Ημιτελικού του Survivor και ποια θα αποχωρήσει; Ημιτελικός Survivor- spoiler: Έφτασε στη\nΠως θα χάσει τη ζωή του ο Ζάχος και ποιες θα είναι οι αντιδράσεις; The post Άγριες Μέλισσες Spoiler: Πώς θα πεθάνει ο Ζάχος στο φινάλε; appeared first on Youfly.\nSurvivor 4/7: Οριστικό spoiler στη Live μετάδοση για την 1η Ασυλία\nSurvivor 4/7: Ποιος θα είναι ο πρώτος παίκτης που θα βρεθεί στο Γαλάτσι; Η απάντηση στο Live! Γεωργία Τσιαρλή για το sportime.gr.\nΟ Αστέρης και η Αργυρώ έρχονται αντιμέτωποι για το παιδί, στη σειρά Σασμός. Ποια στάση θα κρατήσει η Μαρίνα; The post Σασμός Spoiler: Ο Αστέρης ζητά από την Αργυρώ να δει το παιδί του appeared first on Youfly.\nΑΓΡΙΕΣ ΜΕΛΙΣΣΕΣ – Spoiler: Ο Ντούνιας πιάνει όμηρο τον Ακύλα\nΚαθηλώνουν εξελίξεις στη συνέχεια της αγαπημένης σειράς ΑΓΡΙΕΣ ΜΕΛΙΣΣΕΣ που οδεύει προς το φινάλε την ερχόμενη Πέμπτη 7 Ιουλίου. Η Πηνελόπη βρίσκει έναν απρόσμενο σύμμαχο στο πρόσωπο της Αντιγόνης στις Άγριες Μέλισσες. Στις Άγριες Μέλισσες, η απόδραση του Ακύλα από τη φυλακή σήμανε συναγερμό σε όλους, καθώς είναι σίγουροι πως θα γυρέψει εκδίκηση. Πράγματι, η Αιμιλία […] The post ΑΓΡΙΕΣ ΜΕΛΙΣΣΕΣ – Spoiler: Ο Ντούνιας πιάνει όμηρο τον Ακύλα appeared first on Λόγια-Σταράτα.\nSurvivor spoiler 4/7: Αυτοί προκρίνονται στον ημιτελικό - Αυτοί είναι οι δύο υποψήφιοι προς αποχώρηση [Βίντεο]\nΗ Θωμαΐς Εμμανουηλίδου, ο Άρης Σοϊλέδης, ο Στάθης Σχίζας και η Ασημίνα Χατζηανδρέου είναι οι τέσσερις φιναλίστ του Survivor\nSurvivor-spoiler: Ανατροπές στο αποψινό επεισόδιο – Ποιοι πέρασαν στον τελικό και ποιοι οι τελευταίοι προτεινόμενοι\nΑνατροπές στο νέο επεισόδιο του Survivor, που θα προβληθεί το βράδυ της Δευτέρας (04/07) μέσα από τη συχνότητα του ΣΚΑΪ. Όπως βλέπουμε στο trailer του Survivor 5, οι παίκτες θα κληθούν να αποχαιρετήσουν μια για πάντα την παραλία που ήταν το σπίτι τους για τόσο μεγάλο χρονικό διάστημα. Οι παίκτες θα μπουν για μία τελευταία φορά […] Το άρθρο Survivor-spoiler: Ανατροπές στο αποψινό επεισόδιο – Ποιοι πέρασαν στον τελικό και ποιοι οι τελευταίοι προτεινόμενοι εμφανίστηκε πρώτα στο Ελεύθερος Τύπος.\nSurvivor – Spoiler: Γυναικεία υπόθεση ο «τάκος» – Ποιοι παίρνουν το «χρυσό» εισιτήριο για το Γαλάτσι\nΗ Θωμαΐς Εμμανουηλίδου, ο Άρης Σοϊλέδης, ο Στάθης Σχίζας κι η Ασημίνα Χατζηανδρέου είναι οι τέσσερις φιναλίστ του Survivor 2022. Ύστερα από 6,5 μήνες παραμονής στην Δομινικανή Δημοκρατία, αμέτρητους αγώνες και δύσκολες συνθήκες, κατάφεραν να κερδίσουν μια θέση στον αυριανό (05/07/2022) Ημιτελικό της Αθήνας. Οι τέσσερις παίκτες αποχαιρετούν συγκινημένοι τον τόπο που τους φιλοξένησε για τόσο μεγάλο διάστημα: την παραλία και την καλύβα που γέλασαν, έκλαψαν πείσμωσαν, άλλαξαν… «Σήμερα είναι η τελευταία μέρα στην παραλία», «Έξι μήνες εδώ, έγινε αυτό η ζωή μου», «Έχουμε ζήσει πολύ όμορφες στιγμές αλλά και πάρα πολύ άσχημες στιγμές», «Θα μου λείψει πάρα πολύ όλο αυτό» είναι μερικές από τις\nSurvivor – Spoiler: Οι παίκτες που πάνε τελικό και η μάχη για την τρίτη θέση\nΜε ένα νέο και ανατρεπτικό επεισόδιο έρχεται στους τηλεοπτικούς δέκτες το βράδυ της Δευτέρας (4/7) το Survivor.\nΣασμός-spoiler: Φινάλε με την τεράστια αποκάλυψη του Μανόλη\nΚράτησε, σχεδόν καθημερινά, συντροφιά στους τηλεθεατές σημειώνοντας εντυπωσιακά ποσοστά τηλεθέασης και κερδίζοντας κοινό και κριτικούς. Η αντίστροφη μέτρηση για το μεγάλο φινάλε της χρονιάς για τον «Σασμό» έχει ξεκινήσει και το ενδιαφέρον κορυφώνεται. Η σειρά, που έχει, φυσικά, πάρει το «πράσινο φως» για του χρόνου λόγω της τεράστιας επιτυχίας, θα καθηλώσει στα τελευταία επεισόδια, με […] Το άρθρο Σασμός-spoiler: Φινάλε με την τεράστια αποκάλυψη του Μανόλη εμφανίστηκε πρώτα στο Ελεύθερος Τύπος.\nTime spent: 0.17138886451721 Seconds


[Ματιές] Η «Ευρώπη»... - ΤΑ ΝΕΑ\ntanea.gr > Απόψεις > [Ματιές] Η «Ευρώπη»...\n[Ματιές] Η «Ευρώπη»...\n30 Ιανουαρίου 2012 | 01:16\nΘυμάμαι τη Μελίνα: γύριζε ένα φιλμ για την καναδέζικη τηλεόραση. Είχε ένα τζιπάκι β' κατηγορίας για τις μετακινήσεις της στην Αθήνα και έναν ηλικιωμένο οδηγό, τον Κώστα. Μπαίνοντας στο αυτοκίνητο για να πάει στον Κορυδαλλό, στράφηκε στην κάμερα και είπε: «Τώρα θα κάνουμε κάτι που είναι πολύ επικίνδυνο. Θα φύγουμε από εδώ, από το μνημείο του Λυσικράτη, και θα πάμε στην Πλατεία Αγίων Θεοδώρων. Πρόκειται για μια απόσταση 1.500 μέτρων. Ο Κώστας οδηγεί προσεκτικά. Αλλά δεν παίρνω όρκο ότι θα φτάσουμε στον προορισμό μας. Στην Αθήνα όλοι τρέχουν σαν τρελοί...».\nΞαναγυρίζω στον Αγγελόπουλο: χιλιάδες κόσμος ήταν στην κηδεία του. Απλός λαός, καθημερινός. Μεγάλη συγκίνηση! Και σοβαρότητα. Απουσίαζαν οι διάφορες «Κατίνες» που σε κηδείες προσωπικοτήτων, ιδίως της τέχνης, παίρνουν θέση μπροστά στις τηλεοράσεις για να τις «δει» ο φακός και να «παίξουν» στα ειδησεογραφικά δελτία για μισό δευτερόλεπτο!\nΕντυπωσιάστηκα, ωστόσο, από την απουσία εκπροσώπων της πολιτικής ζωής. Ελάχιστοι βουλευτές, υπουργοί, παρατρεχάμενοι. Και, ασφαλώς, δεν αισθάνθηκα καθόλου καλά από μερικά «γιούχα» που ακούστηκαν την ώρα που κάποιοι πολιτικοί έβγαιναν από την εκκλησία. Το Κοιμητήριο δεν είναι γήπεδο. Δεν είναι συγκέντρωση αγανακτισμένων. Και είναι απαράδεκτο να εκτοξεύονται συνθήματα. Και μάλιστα όταν κηδεύεται ένας δημιουργός παγκόσμιου κύρους, που πρόσφερε πολλά στην Ελλάδα με το έξοχο έργο του.\nΜε ρώτησαν πολλοί γιατί χοροστάτησε μαζί με τον Αρχιεπίσκοπο Ιερώνυμο και ο Αρχιεπίσκοπος Αλβανίας Αναστάσιος. Απαντώ: Ο Αναστάσιος ήταν φίλος του Αγγελόπουλου από τα γυμνασιακά χρόνια. Πέρασε και αυτός από το Β' Γυμνάσιο Αρρένων. Και συνδέθηκε με τον Θόδωρο, όπως και με τον Χρήστο Γιανναρά, τον Αντώνη Σαμαράκη και άλλους, στο «Ιλιον Τρωάς» της Κυψέλης, το «στέκι» για το οποίο έγραψε ο Γιανναράς την περασμένη Πέμπτη στην «Καθημερινή». «Στέκι μας, το μαγικό "Ιλιον Τρωάς" με τα γήπεδά του, βόλεϊ και μπάσκετ, τις αίθουσες του πινγκ πονγκ, τη θεατρική του σκηνή και τις ατέλειωτες βραδιές στο "ταρατσάκι" με κουβέντα και πάθος για τις μεθυστικές ανακαλύψεις μας: βιβλία, μουσική, όνειρα...».\nΕπιμένω σ' αυτά τα χρόνια του Αγγελόπουλου, όπως επέμενε και ο ίδιος, γιατί πίστευα και πιστεύω πως «πατρίδα μας είναι η παιδική μας ηλικία»...\nΠαπαδόπουλος Λευτέρης 30 Ιανουαρίου 2012 | 01:16


Ποινική δίωξη κατά του τέως δημάρχου Λαγκαδά για “τρύπα” 3,5 εκατ. ευρώ | Ειδήσεις για την Οικονομία | newmoney\nΠοινική δίωξη κατά του τέως δημάρχου Λαγκαδά για “τρύπα” 3,5 εκατ. ευρώ\nΤτΕ: Έλλειμμα 15,88 δισ. στο πρωτογενές αποτέλεσμα του προϋπολογισμού\nΠροϋπολογισμός: Από «συμπληγάδες» ακρίβειας και πανδημίας η ανάπτυξη και οι παροχές (Upd)\nτο ταμειακό έλλειμμα επικεντρώνεται στο χρονικό διάστημα 2011-14\nΠοινικές διώξεις για ταμειακό έλλειμμα 3,5 εκατ. ευρώ στη Δημοτική Επιχείρηση Ύδρευσης και Αποχέτευσης Λαγκαδά (ΔΕΥΑΛ) παρήγγειλε ο εισαγγελέας εγκλημάτων διαφθοράς Θεσσαλονίκης, Αχιλλέας Ζήσης.\nΣύμφωνα με δικαστικές πηγές, το ταμειακό έλλειμμα επικεντρώνεται στο χρονικό διάστημα 2011-14, ενώ οι διώξεις στρέφονται εναντίον συνολικά πέντε προσώπων, ανάμεσα στα οποία περιλαμβάνεται ο τότε δήμαρχος Λαγκαδά Γιάννης Αναστασιάδης.\nΚατά τις ίδιες πηγές, ως εκ των «πρωταγωνιστών» της υπόθεσης φέρεται ο πρόεδρος της δημοτικής επιχείρησης κατά την επίμαχη περίοδο. Σε βάρος του, ο εισαγγελικός λειτουργός ζήτησε να κινηθεί η διαδικασία της ποινικής δίωξης για απιστία και πλαστογραφία. Μάλιστα, η πρώτη κατηγορία καλύπτεται με τις επιβαρυντικές περιστάσεις του νόμου 1608 περί καταχραστών του Δημοσίου και επισείει ποινή που φτάνει έως τα ισόβια δεσμά.\nΗ έρευνα στα οικονομικά στοιχεία της ΔΕΥΑΛ διενεργήθηκε από τους επιθεωρητές δημόσιας διοίκησης, στο πλαίσιο προκαταρκτικής έρευνας που διατάχθηκε από τις εισαγγελικές αρχές κι ενώ είχε προηγηθεί αναφορά της σημερινής διοίκησης της επιχείρησης.\nΣτην πορισματική έκθεση περιγράφεται μία σειρά από παρεμβάσεις και αλλοιώσεις στο μηχανογραφικό πρόγραμμα της ΔΕΥΑΛ, όπως μαζικές διαγραφές ανείσπρακτων λογαριασμών καταναλωτών και καταχωρήσεις χρεών σε καταναλωτές «φαντάσματα».\nΜετά την απαγγελία των διώξεων, η δικογραφία αναμένεται να διαβιβαστεί σε ειδικό ανακριτή.


« Ακούστε την εκπομπή στα Άδυτα της Αυτοδιοίκησης .. σημαντική εξέλιξη με την υπογειοποίηση των γραμμών του ΟΣΕ\nΑγρίνιο: Βγήκε έτσι από το δοκιμαστήριο και έγινε κακός χαμός – Τι δείχνουν οι κάμερες ασφαλείας [pics] »\nΜόνο ο ένας στους πέντε θα δει μείωση της αντικειμενικής αξίας του ακινήτου του. Οι περισσότεροι, έξι στους δέκα θα δουν αύξηση ενώ ένα μικρό ποσοστό θα μείνει στα… ίδια. Σε κάθε περίπτωση και παρά τις περί του αντιθέτου διαβεβαιώσεις οι αλλαγές των αντικειμενικών αξιών θα συμπαρασύρουν τους φόρους που συνοδεύουν τα ακίνητα και φυσικά τον ΕΝΦΙΑ.\nΟ ΕΝΦΙΑ και όλοι οι άλλοι φόροι που συνδέονται με τις αντικειμενικές θα αλλάξουν. Είναι ενδεικτικό ότι κατά μέσο όρο η αυξήσεις θα είναι στο 27%. Οι αλλαγές προς τα πάνω θα ξεκινούν από το 10% και θα φτάνουν σε πολλές περιπτώσεις ακόμη και το 40%. Μάλιστα σε τουριστικές περιοχές (νησιά και τουριστικές περιοχές) η αντικειμενική αξία του ακινήτου θα διπλασιαστεί.\nΤο κόστος κατασκευής μια οικοδομής υπολογίστηκε στα 800 με 1.000 ευρώ ανά την Ελλάδα και έτσι οι αντικειμενικές που σήμερα βρίσκονται μεταξύ 500 και 700 ευρώ θα εκτιναχθούν προς τα πάνω. Περιοχές όπως Κερατσίνι, Πέραμα, Περιστέρι και Ασπρόπυργος θα έχουν σημαντικές φορολογικές επιβαρύνσεις.\nΣε περιοχές όπως το Κουκάκι, τα Πετράλωνα, η Αγία Βαρβάρα, το Αιγάλεω, το Ελληνικό, ο Χολαργός και η Αγία Παρασκευή το μετρό και οι πλατφόρμες βραχυχρόνιας ενοικίασης ακινήτων εκτινάσσουν τις τιμές ως και πάνω από 50%.\nΑντίθετα σε ακριβά προάστια, όπως η Φιλοθέη θα υπάρξουν μειώσεις οι οποίες κατ’ άλλους υπολογίζονται στο 10% και κατ’ άλλους στο 15%.\nΠεριοχή/τύπος ακινήτου Αύξηση ΕΝΦΙΑ σε ευρώ Αύξηση αντικειμενικής αξίας\nΝέα Σμύρνη / διαμέρισμα 60 τ.μ. 54 ευρώ 27%\nΔάφνη/ διαμέρισμα 70 τ.μ. 64 ευρώ 27,6%\nΠετρούπολη/ διαμέρισμα 100 τ.μ. 97 ευρώ 27,6%\nΠεριστέρι/ διαμέρισμα 90 τ.μ. 86 ευρώ 27,6%\nΑιγάλεω/ διαμέρισμα 85 τ.μ. 60 ευρώ 21,8%\nΊλιον/ διαμέρισμα 80 τ.μ. 80 ευρώ 27,6%\nΚαματερό / διαμέρισμα 70 τ.μ. 70 ευρώ 27,6%


ΑΘΛΗΤΙΚΟΙ ΨΙΘΥΡΟΙ: «Μόνο εγώ δεν ήμουν καλός…»\nΓια την έντονη κρητική που δέχτηκε κατά την διάρκεια του Παγκοσμίου Κυπέλλου, μίλησε ο μέχρι πρότινος παίκτης του ΠΑΟΚ, Κώστας Κατσουράνης.\nΠαράλληλα αναφέρθηκε για το μέλλον στην καριέρα του, αλλά και για τον Ρανιέρι που αναλαμβάνει την Εθνική.\nΓια το γκρουπ στο facebook και πόσο τον επηρέασε: «Δεν ασχολούμαστε με αυτά. Έχουμε ψυχική δύναμη και παίρνουμε δύναμη και από τους ανθρώπους που μας αγαπάνε. Δόξα τω Θεώ… Το πως το διαχειρίστηκα φάνηκε όταν μπήκα στον αγωνιστικό χώρο. Όσοι ξέρουν από αθλητισμό θα είδαν πως μπήκα για να κάνω τα πάντα, να βοηθήσω την ομάδα μου, όπως κάνω πάντα, είτε είμαι βασικός είτε αναπληρωματικός. Έχω κάποια πιστεύω και όλα αυτά δεν μπορούν να με αγγίξουν. Δεν τα βάζω στο μυαλό μου. Αυτό που έχω στο μυαλό μου είναι ο κόσμος που “γέννησε” η εθνική ομάδα αυτά τα δώδεκα χρόνια, από τα προκριματικά του 2002 μέχρι το Euro 2004 και την μετέπειτα συνέχεια. Εγώ χαίρομαι πολύ για την εξέλιξη της ομάδας».\nΓια την κατάκτηση του Euro 2004: «Για μένα σίγουρα είναι η κορυφαία στιγμή, αν και σαν παιδάκι πρώτη φορά βγήκα στους δρόμους το ’87 με τον Γκάλη. Αυτές οι δύο είναι οι κορυφαίες στιγμές. Έπαιζα και μπάλα και μπάσκετ. Όλοι παίζαμε μπάσκετ τότε. Ας μην ασχολούμαστε με μικρότητες λοιπόν, υπάρχουν σημαντικότερες αξίες και με αυτές τις αξίες έρχονται οι επιτυχίες στην εθνική ομάδα».\nΓια τη στιγμή που θυμάται από το Euro: «Η στιγμή που σφυρίζει ο διαιτητής κι εγώ με τρεις-τέσσερις συμπαίκτες μου είμαστε ξαπλωμένοι στο χορτάρι αγκαλιασμένοι. Είναι η καλύτερη εικόνα που έχω στο μυαλό μου. Δεν μπορώ να περιγράψω τα συναισθήματα με λέξεις. Η χαρά για το κάθε βήμα ήταν τεράστια, αλλά όταν σφύριξε η λήξη, παρότι δεν ξέραμε τι είχαμε καταφέρει, ξέραμε πως θα σηκώναμε το κύπελλο, πρώτα ο Ζαγοράκης και μετά όλοι οι άλλοι. Γιατί όλοι έχουμε το ίδιο μερίδιο και οι 23 παίκτες και οι φροντιστές και οι μασέρ. Να το καταλάβουν όλοι πως αν δεν έχεις καλό κλίμα σε όλη τη μέρα, από την προπόνηση μέχρι το παιχνίδι, είναι δύσκολο να έχεις επιτυχίες».\nΓια την μη αξιοποίηση εκείνης της επιτυχίας: «Δεν έχει αξιοποιηθεί για πολλούς λόγους. Ο Έλληνας ποδοσφαιριστής είναι ο μόνος που κέρδισε. Η πορεία μας αυτό δείχνει. Άνοιξαν τα σύνορα, κερδίσαμε σεβασμό και εκτίμηση, κάναμε καριέρα στο εξωτερικό. Το ζητούμενο ήταν να φτιάξουμε γήπεδα, ακαδημίες, να ασχοληθούμε πιο σοβαρά, να παράγουμε ποδόσφαιρο και ποδοσφαιριστές και να βρούμε μια ταυτότητα στο πρωτάθλημα μάς, όχι μόνο στην εθνική. Και απροθυμία και ανικανότητα φταίνε».\nΓια τον ρόλο της καριέρας στο εξωτερικό: «Πολλά παιδιά βγήκαν έξω και είδαν πόσο διαφορετικό είναι το ποδόσφαιρο. Δεν υπάρχει πίεση. Στην Ελλάδα έχει μπει το “μόνο η νίκη”. Καλό είναι να μπαίνει, αλλά με μέτρο και σωστούς παράγοντες. Πρέπει να ξέρουμε πως υπάρχει και η ισοπαλία και η ήττα. Έτσι είναι το ποδόσφαιρο. Παίζοντας στο εξωτερικό καταλάβαμε πως πρέπει να το χαιρόμαστε και να μην έχουμε τίποτα άλλο στο μυαλό μας, εκτός από το να δουλεύουμε για να γινόμαστε καλύτεροι».\nΓια την κριτική: «Πρέπει να αγαπήσουμε περισσότερο τους Έλληνες ποδοσφαιριστές, τους Έλληνες μπασκετμπολίστες, την Ελλάδα συνολικά. Έχουμε αποδείξει ότι όταν είμαστε ενωμένοι ως χώρα πετυχαίνουμε μεγάλα πράγματα».\nΓια το «μυστικό» της εθνικής το 2004: «Είχαμε τρομερή αυτοπεποίθηση ως ομάδα. Εγώ είχα μεγάλη εμπιστοσύνη στους συμπαίκτες μου. Είναι πολύ σημαντικό. Πίστευα πως θα κάνουν το σωστό την κατάλληλη στιγμή. Το είχαμε και το έχουμε αυτό».\nΓια τη χαμένη ευκαιρία με την Κόστα Ρίκα: «Όπως είπε και ο Καραγκούνης χθες, όλοι θέλαμε να ξαναπαίξουμε αυτό το ματς. Αλλά δεν γίνεται… Το ποδόσφαιρο είναι σκληρό. Θεωρώ πως είχαμε μέλλον στο τουρνουά. Πιστεύαμε στην ομάδα μας και οι 23 ποδοσφαιριστές και οι προπονητές. Θα πηγαίναμε στον υπέρ πάντων αγώνα με την Ολλανδία και μετά δεν ξέρεις πού μπορείς να φτάσεις. Όπως και να χει, η πρόκρισή μας στα νοκ άουτ παιχνίδια είναι ένα παράσημο για τα νέα παιδιά».\nΓια το αν έχει μέλλον η εθνική: «Αυτό δεν το συζητάμε. Έχει πάρα πολλούς καλούς ποδοσφαιριστές. Εγώ συνέχεια αποθεώνω τους συμπαίκτες μου, γιατί αυτό νιώθω. Ο Λάζαρος έκανε φοβερό τουρνουά, ο Κονέ το ίδιο, ο Χολέμπας για μένα ήταν ο καλύτερος, μαζί και ο Σωκράτης και ο Μανωλάς και ο Τοροσίδης. Μάλλον μόνο εγώ δεν ήμουν καλός… (γέλια) Η ομάδα ήταν σε καλή φόρμα. Ήμασταν αισιόδοξοι ακόμα και με την Ολλανδία».\nΓια το αν θα παίξουμε διαφορετικό ποδόσφαιρο: «Κι εδώ είμαστε των άκρων… Εγώ δεν θεωρώ πως παίζουμε άμυνα ούτε πως παίζουμε το παιχνίδι των αντεπιθέσεων. Αυτά τα λένε όσοι δεν ξέρουν. Είμαστε ομάδα που κάνει γρήγορες επιθέσεις και αυτό έχει μεγάλη διαφορά από τις αντεπιθέσεις. Στόχος μας είναι να μην δεχθούμε γκολ, αλλά όλες οι ομάδες τον ίδιο στόχο έχουν. Δεν χρειάζεται να αλλάξουμε αυτό το στοιχείο μας. Προσπαθούμε να βελτιωνόμαστε επιθετικά γιατί αντιμετωπίζουμε δυσκολίες σε οργανωμένες άμυνες και εκεί χρειάζεσαι ποδοσφαιριστές καλούς στην ατομική ενέργεια».\nΓια τον Σάμαρη που τον έχει ως πρότυπο: «Ο Σάμαρης έχει τεράστια προσωπικότητα. Είναι πολύ καλός ποδοσφαιριστής και δεν ξέρει ούτε ο ίδιος πόσο καλός είναι. Παίρνοντας εμπειρίες, μετά από μια καλή χρονιά με Ολυμπιακό και την εθνική κι επειδή είναι τρομερά καλό παιδί, θα είναι από τους βασικούς πρωταγωνιστές της εθνικής ομάδας και του συλλόγου του τα επόμενα χρόνια».\nΓια το δικό του μέλλον: «Τώρα θα κάνω μια βουτιά στη θάλασσα. Μετά θα δούμε, δεν ξέρω. Από την Ελλάδα δεν έχω κάτι στα χέρια μου κι έτσι βλέπω πιο κοντά το εξωτερικό».\nΓια το αν θα είναι στην εθνική του Ρανιέρι: «Όλοι θέλουμε να είμαστε στην εθνική. Θα δούμε τι θα γίνει…».\n*Η συνέντευξη δόθηκε σε ραδιόφωνο της Αθήνας (SENTRA 103,3 fm)


The shape of things to come: 5 τεχνολογίες για το ξενοδοχείο του μέλλοντος! | Hotel Tech News\nΣτο ερώτημα πως θα είναι το ξενοδοχείο του μέλλοντος όλοι συμφωνούν ότι θα έχει πολύ περισσότερη τεχνολογία. Και μπορεί στην Ελλάδα να περιμένουμε ακόμα την οπτική ίνα να έρθει στο ξενοδοχείο, αλλά σε αρκετές περιπτώσεις σε όλο τον κόσμο υπάρχουν πιλοτικές εφαρμογές που πρωτοπορούν και δείχνουν το μέλλον. Δείτε τι συμβαίνει όταν η πραγματικότητα αγγίζει την επιστημονική φαντασία.\nΗ χρήση της τεχνολογίας IoT στο χώρο της Φιλοξενίας είναι ήδη παρούσα στα MagicBands της Disney και στα συστήματα ελέγχου των δωματίων, όμως αυτό είναι απλά η κορυφή του παγόβουνου.\nΤο IoT θα επεκταθεί ώστε να βελτιώσει όχι μόνο την εμπειρία των πελατών και τη διαδραστικότητά τους, αλλά και την αποτελεσματικότητα των πόρων του ξενοδοχείου, από τη διαχείριση του προσωπικού, μέχρι την έγκαιρη συντήρηση εξοπλισμού.\nΟι εφαρμογές είναι απεριόριστες και θα αυξάνονται με την εξέλιξη της συγκεκριμένης τεχνολογίας αλλά και με το integration διαφόρων τεχνολογιών.\nΓια παράδειγμα, ένας αισθητήρας μπορεί να ανιχνεύει τον δείκτη UV σε μία συγκεκριμένη τοποθεσία, και να συμβουλεύει μέσα από μία οθόνη σηματοδότησης τους πελάτες, σχετικά με τη χρήση αντηλιακού. Με τη χρήση wearable τεχνολογίας θα μπορεί να καθορίζει την πρόσβαση, τις χρεώσεις και γενικά να αυτοματοποιεί διαδικασίες που σήμερα απαιτούν πολύ περισσότερο χρόνο.\nΤο 41% των ξενοδοχείων προσφέρουν ήδη βάσεις φόρτισης στα δωμάτια, όμως οι λύσεις ασύρματης φόρτισης προτιμώνται όλο και περισσότερο.\nΗ επόμενη γενικά κινητών θα έχει έτσι κι αλλιώς επαγωγική φόρτιση αλλά το στοίχημα στην προκειμένη περίπτωση είναι η ασύρματη φόρτιση σε μεγαλύτερη απόσταση, χρησιμοποιώντας συντονισμένα μαγνητικά πεδία προκειμένου να φορτίζονται πολλαπλές συσκευές, σε θεωρητική απόσταση 2 με 5 μέτρα. Η συγκεκριμένη τεχνολογία είναι ακόμα στο στάδιο της ανάπτυξης αλλά εκτιμάται ότι δεν είναι μακριά η μέρα που θα αποτελεί επιστημονική πραγματικότητα.\nΟι πλατφόρμες εικονικής πραγματικότητας μπορούν να επιτρέψουν στους πελάτες να κάνουν εικονικά ταξίδια σε εξωτικές τοποθεσίες ή στα αξιοθέατα που βρίσκονται στην περιοχή της ξενοδοχειακής μονάδας.\nΑυτό μπορεί θαυμάσια να συνδυαστεί άμεσα με κρατήσεις, προκειμένου ο πελάτης μετά την εικονική εμπειρία να αποκτήσει και την πραγματική.\nΣε πιο πρακτικό επίπεδο, οι υποψήφιοι πελάτες ενός ξενοδοχείου, μπορούν να περιηγηθούν στα δωμάτια και στους συνεδριακούς χώρους με πραγματικά interactive προσέγγιση, κάνοντας την 360 εμπειρία που συνήθως προσφέρεται σήμερα να μοιάζει ξεπερασμένη.\nΣημαντικό είναι το γεγονός ότι το 14% των ξενοδόχων στην Αγγλία πιστεύουν ότι τα ολογράμματα με ανθρώπινη μορφή έχουν τη δυνατότητα εφαρμογής ως ξεναγοί και βοηθοί στα ξενοδοχεία. Το μόνο βέβαιο είναι ότι στο μέλλον θα αποτελούν μία ακόμη μορφή ενημέρωσης και σηματοδότησης, παράλληλα με τις interactive οθόνες.\nΌσοι βρέθηκαν στην CES 2017 διαπίστωσαν ότι τα ρομπότ βελτιώνουν τις επιδόσεις τους και την (τεχνητή) νοημοσύνη τους, ενώ αυξάνονται γεωμετρικά προσφέροντας ποικιλία τύπων και μεγεθών.\nΉδη χρησιμοποιούνται ρομπότ σαν μασκότ κάποιων ξενοδοχείων, και μάλιστα το 22% των ξενοδόχων πιστεύουν ότι τα ρομπότ έχουν πολλές προοπτικές στην ξενοδοχειακή αγορά. Άλλωστε, πριν από ένα χρόνο άνοιξε και το πρώτο low cost robot operated hotel στην Ιαπωνία.\nΕπειδή προτιμώ να με υποδέχεται ένα ζεστό ανθρώπινο χαμόγελο ας ξεχάσουμε τη reception και ας σκεφτούμε τι άλλο μπορούν να κάνουν τα robot στα ξενοδοχεία. Χμ, πολλά πράγματα: Μπορούν π.χ. να παραδίδουν αντικείμενα καθημερινής χρήσης στα δωμάτια. Επίσης, έχουν την ικανότητα να επεξεργάζονται πληροφορίες καθώς αλληλεπιδρούν με τους πελάτες, χρησιμοποιώντας τα αποτελέσματα για να προσαρμόζονται και να βελτιώνουν τις αποκρίσεις τους. Έτσι βελτιώνονται σε βαθμό που θα μπορούσαν να παρέχουν ακόμη και προσωποποιημένη πληροφόρηση στους πελάτες με χρήση συνδυασμού τεχνολογίας αναγνώρισης φωνής και IoT.\nΟι διαδραστικοί τοίχοι σε δημόσιους χώρους, με χειρισμό μέσω gestures, ψηφίστηκαν κατά 36% ως η τεχνολογία του μέλλοντος με τις μεγαλύτερες πιθανότητες επικράτησης.\nΧρησιμοποιώντας ένα σύνολο διαφόρων τεχνολογιών, όπως ανιχνευτές κίνησης, προβολείς και 3D κάμερες, δημιουργείται ένας «ζωντανός» τοίχος που αλληλεπιδρά με τους πελάτες και ανταποκρίνεται στις κινήσεις τους. Για να πάρετε μόνο μία ιδέα από τις δυνατότητες κάντε click στο video που αφορά τεχνολογία retail, αλλά είναι ενδεικτικό των δυνατοτήτων της συγκεκριμένης τεχνολογίας. Δείτε επίσης ένα video για τις συγκεκριμένες διαδραστικές εφαρμογές σε ένα μουσείο και σκεφτείτε τι θα μπορούσε να κάνει η συγκεκριμένη τεχνολογία στο ξενοδοχείο σας!\nΦυσικά, ο κοινός παρονομαστής για όλα τα παραπάνω είναι ο άνθρωπος. Και μπορεί να αστειευτούμε με το ρομπότ της εισόδου ή να πάρουμε οδηγίες από το ολόγραμμα της πισίνας απολαμβάνοντας τη τεχνολογία που μας προσφέρεται, αλλά καμία τεχνολογία δεν θα αντικαταστήσει ολοσχερώς την ανθρώπινη επικοινωνία, παρουσία και εξυπηρέτηση. H τεχνολογία θα χρησιμοποιείται όπως και όπως πρέπει για να βελτιώνει την εμπειρία. Ελάτε στην Hotel Tech για να μάθετε πως θα είναι το ξενοδοχείο του μέλλοντος. Δηλώστε δωρεάν συμμετοχή κάνοντας κλικ εδώ!


«Ψάχνεται» για Ζοσέ Κουσέιρο - Metrosport.gr\n«Ψάχνεται» για Ζοσέ Κουσέιρο\nΠρος την ιβηρική χερσόνησο έχει στρέψει την προσοχή του για εύρεση προπονητή ο μεγαλομέτοχος του Αρη\nΑρης 27.04.2018 18:40\nΗ πληροφορία που υπήρχε, και την καταγράψαμε την περασμένη εβδομάδα, αφορούσε δύο προπονητές που προτάθηκαν και «τσεκάρει» ο Καρυπίδης. Ο ένας είναι ο Ζοσέ Κουσέιρο, χωρίς να σημαίνει ότι είναι η βασική επιλογή, αλλά έχει γίνει σχετική έρευνα. Ποιος είναι ο Κουσέιρο; Γεννημένος στη Λισσαβόνα τον Οκτώβριο του 1962, έχει εργαστεί σε αρκετές ομάδες τα 15 τελευταία χρόνια.\nΜεταξύ αυτών, η Πόρτο (2005), η Μπελενένσες, η U-21 της Πορτογαλίας, ενώ από το 2008 ως το 2010 ανέλαβε την Κάουνας και την εθνική Λιθουανίας. Το 2011 δούλεψε στην Σπόρτινγκ Λισσαβόνας, για να ακολουθήσει την επόμενη χρονιά η Λοκομοτίβ Μόσχας. Τα τελευταία χρόνια δούλεψε στη Σετούμπαλ και στην Εστορίλ, από το 2016 βρίσκεται στον πάγκο της πρώτης, με την οποία φέτος παλεύει να μείνει στην μεγάλη κατηγορία.\nΣτη σχετική λίστα περιλαμβάνεται και το όνομα του Μιγκέλ Καρντόσο, 45χρονος προπονητής της Ρίο Αβε. Η περίπτωσή του όμως είναι αρκετά δύσκολη, αφού στην πατρίδα του γράφουν ότι μπορεί να είναι ο νέος προπονητής της Σπόρτινγκ.


Μαυρίας: Προσοχή σε Αραούχο, Κλωναρίδη και Λάζαρο | Epirus World\nHome ΑΘΛΗΤΙΚΑ Μαυρίας: Προσοχή σε Αραούχο, Κλωναρίδη και Λάζαρο\nΜαυρίας: Προσοχή σε Αραούχο, Κλωναρίδη και Λάζαρο\n8:58 μ.μ. ΑΘΛΗΤΙΚΑ Edit\nΟ Χάρης Μαυρίας και η Ριέκα υποδέχονται την ΑΕΚ στην πρεμιέρα των ομίλων και 23χρονος εξτρέμ χτυπά... καμπανάκι για Αραούχο, Κλωναρίδη και Λάζαρο. Ο διεθνής εξτρέμ έκανε ντεμπούτο με τη νέα του ομάδα κόντρα στην Τσιμπάλια και όλα δείχνουν πως ο Ματίας Κεκ θα τον χρησιμοποιήσει και κόντρα στην Ένωση. Άλλωστε, βρίσκεται σε καλή κατάσταση και οι Κροάτες τονίζουν πως δύσκολα θα χάσει τη θέση βασικού.\n«Αισθάνομαι καλά, αν και δεν έχω παίξει πολλά παιχνίδια. Είμαι βέβαιος πως θα χρειαστώ περισσότερα ματς για να φτάσω στο 100% των δυνατοτήτων μου. Κάθε μέρα αισθάνομαι καλύτερα. Εξάλλου, πρέπει να υιοθετήσω αυτά που μου ζητά ο προπονητής μου. Πρέπει να μάθω να κάνω σωστά τη δουλειά μου στο αμυντικό κομμάτι κι έπειτα όταν βρω την ευκαιρία να βοηθήσω κι επιθετικά. Είμαι σίγουρος πως μπορώ να το κάνω...», ήταν το αρχικό σχόλιο του Μαυρία, ο οποίος κλήθηκε να αντικαταστήσει το κενό του Ριστόφσκι στο δεξί άκρο της άμυνας της Ριέκα.\nΟ 23χρονος εξτρέμ στάθηκε στην αναμέτρηση της Πέμπτης με την ΑΕΚ, υποστηρίζοντας πως έχει μοιραστεί με την ομάδα του τα... μυστικά για την Ένωση. «Κάθε παιχνίδι είναι ιδιαίτερο για μένα. Είμαι πολύ εξοικειωμένος με την ομάδα της ΑΕΚ, έπαιζα συχνά εναντίον της. Νομίζω ότι είναι μια ομάδα στο επίπεδό μας, ωστόσο έχουμε ένα πολύ απαιτητικό παιχνίδι μπροστά μας. Έχω πει στον προπονητή πως ο Μανόνο Χιμένεθ επιθυμεί ποδόσφαιρο κατοχής. Έχω πει αρκετά... Η φετινή ΑΕΚ είναι καλή σε όλες τις θέσεις, ενώ ο καλύτερός της παίκτης είναι ο Αραούχο. Έχει μερικούς επικίνδυνους Έλληνες παίκτες με τους οποίους έπαιξα μαζί στην Εθνική και τον Παναθηναϊκό. Πρέπει να προσέξουμε πολύ και να κλείσουμε τους χώρους σε Μάνταλο, Κλωναρίδη και Χριστοδουλόπουλο».\nΌσο για τις διαφορές που υπάρχουν ανάμεσα σε Ολυμπιακό και ΑΕΚ, ο Μαυρίας τόνισε: «Είναι παρόμοιες ομάδες, αν και ο Ολυμπιακός είναι σίγουρα καλύτερος, πιο ισχυρός. Βέβαια, η φετινή ΑΕΚ έχει ενισχυθεί αρκετά, έχει δημιουργήσει ένα πολύ δυνατό σύνολο και αποδίδει καλά με ανοιχτό ποδόσφαιρο. Είναι ένα πολύ απαιτητικό ματς στο οποίο πρέπει να είμαστε πειθαρχημένοι σε όλη τη διάρκεια».\nΤέλος, για την ενδεχόμενη επιστροφή του στην Εθνική, ο 23χρονος εξτρέμ κατέληξε: «Είναι κίνητρο, γιατί σίγουρα θα το παρακολουθήσει και ο Μίκαελ Σκίμπε. Αλλά, σε κάθε ματς θέλω να δίνω το 200% των δυνατοτήτων μου και να μην ξεχωρίζω τους αγώνες».


Nola Inn And Suites από 65€. Μοτέλ σε Νέα Ορλεάνη - KAYAK\n6050 Chef Menteur Highway, Νέα Ορλεάνη, LA 70126, Ηνωμένες Πολιτείες\nΣχετικά με την τοποθεσία Nola Inn And Suites\nΑυτό το κατάλυμα (Nola Inn and Suites, Νέα Ορλεάνη) βρίσκεται στο κέντρο της πόλης, 5 λεπτά με το αμάξι από: Frenchmen Street και 10 λεπτά από: Δημοτικό Πάρκο. Στις σημαντικές παροχές περιλαμβάνονται υπηρεσίες στεγνοκαθαριστηρίου/πλυντηρίων, ρεσεψιόν όλο το 24ωρο και πολύγλωσσο προσωπικό.\nΦωτογραφίες από το Nola Inn And Suites\nΔιαθέσιμα δωμάτια στο Nola Inn And Suites\nΠαροχές στο Nola Inn And Suites\nΚριτικές για το Nola Inn And Suites\nΑποδεκτόΒάσει 128 κριτικών από επαληθευμένους επισκέπτες\nFrenchmen Street6.5 χλμ\nLouisiana State Museum7.2 χλμ\nCity Park7.2 χλμ\nSaint Louis Cathedral7.3 χλμ\nJackson Square7.3 χλμ\nPreservation Hall7.3 χλμ\nJamie Hayes Gallery7.4 χλμ\nNew Orleans Pharmacy Museum7.5 χλμ\nNew Orleans Museum of Art7.7 χλμ\nNew Orleans Musical Legends Park7.7 χλμ\nSaint Louis Cemetery No. 27.8 χλμ\nAudubon Aquarium of the Americas7.9 χλμ\nNola Inn And Suites: Συχνές ερωτήσεις\nΠού βρίσκεται το Nola Inn And Suites;\nΤο Nola Inn And Suites βρίσκεται στη διεύθυνση 6050 Chef Menteur Highway, περιοχή Venetian Isles, 8,1 χλμ. από το κέντρο της πόλης Νέα Ορλεάνη. Το κοντινότερο αξιοθέατο στο Nola Inn And Suites είναι: Frenchmen Street.\nΠότε είναι το check-in και το check-out στο Nola Inn And Suites;\nΣτο Nola Inn And Suites, το check-in γίνεται στις 13:00 και το check-out στις 11:00.\nΠροσφέρει το Nola Inn And Suites δωρεάν Wi-Fi;\nΝαι, το Nola Inn And Suites προσφέρει δωρεάν Wi-Fi.\nΠροσφέρει το Nola Inn And Suites δωρεάν πάρκινγκ;\nΌχι, το Nola Inn And Suites δεν προσφέρει δωρεάν πάρκινγκ.\nΠροσφέρει το Nola Inn And Suites δωρεάν μεταφορά αεροδρομίου;\nΌχι, το Nola Inn And Suites δεν προσφέρει δωρεάν μεταφορά αεροδρομίου.\nΠόσο απέχει το Nola Inn And Suites από το αεροδρόμιο;\nΤο Nola Inn And Suites απέχει 23,1 χλμ. από το Νέα Ορλεάνη Louis Armstrong. Το Nola Inn And Suites απέχει 101,2 χλμ. από το Gulfport Biloxi Regional.\nΜπορώ να φέρω το κατοικίδιό μου στο Nola Inn And Suites;\nΝαι, το Nola Inn And Suites δέχεται κατοικίδια.\nΈχει πισίνα το Nola Inn And Suites;\nΌχι, το Nola Inn And Suites δεν έχει πισίνα.\n41% φθηνότεροMardi Gras Rv Park5.3 Ικανοποιητικό (10 κριτικές)0,01 χλμΚλιματισμός, Δωμάτιο πλυντηρίου+39€\n22% φθηνότεροBest Way Inn & Suites6.1 Καλό (215 κριτικές)0,04 χλμWi-Fi+51€\n9% φθηνότεροMonte Carlo Motel6.5 Καλό (80 κριτικές)0,07 χλμWi-Fi, Δωρεάν πάρκινγκ, Τηλεόραση επίπεδης οθόνης+59€\n25% φθηνότεροRamada by Wyndham New Orleans6 Καλό (2.568 κριτικές)0,3 χλμΕξωτερική πισίνα, Γυμναστήριο, Εστιατόριο+49€\n16% φθηνότεροDays Inn by Wyndham New Orleans Pontchartrain7.2 Καλό (679 κριτικές)2,27 χλμΓυμναστήριο, Δωρεάν Wi-Fi, Τσαγιέρα/καφετιέρα+55€\nSpacious Two Bedroom Nola Home 10-Minutes From Fairgrounds For Jazz Fest10 Εξαιρετικό (1 κριτική)2,25 χλμWi-Fi, με κλιματισμό, Καφετιέρα+116€\n1 Apartment A New Construction Very Cozy For Two Can Accommodate Three9 Εξαιρετικό (2 κριτικές)0,39 χλμΜόνο για ενήλικες, wifi, με κλιματισμό+130€\n4% φθηνότεροSuper 8 by Wyndham New Orleans7.7 Καλό (1.675 κριτικές)0,34 χλμΓυμναστήριο, Δωρεάν Wi-Fi, Aίθουσα συνεδριάσεων+63€\nΑναζητήστε εκπτώσεις για το Nola Inn And Suites σε Νέα Ορλεάνη με την KAYAK. Αναζητήστε τη φθηνότερη προσφορά ξενοδοχείου για το Nola Inn And Suites σε Νέα Ορλεάνη. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Nola Inn And Suites με την προσφορά που σας ταιριάζει καλύτερα. από 65€/βράδυ (οι πιο πρόσφατες τιμές για το ξενοδοχείο).


ΚΥΠΡΟΣ ΑΝΑΔΡΟΜΕΣ ΚΑΙ ΓΕΓΟΝΟΤΑ: Η ΑΙΜΑΤΟΒΑΜΜΕΝΗ ΠΟΛΕΜΙΚΗ ΣΗΜΑΙΑ ΤΗΣ ΕΛ.ΔΥ.Κ!!! ( ΚΥΠΡΟΣ 1974 )\nΗ ΑΙΜΑΤΟΒΑΜΜΕΝΗ ΠΟΛΕΜΙΚΗ ΣΗΜΑΙΑ ΤΗΣ ΕΛ.ΔΥ.Κ!!! ( ΚΥΠΡΟΣ 1974 )\nΗ ΗΡΩΙΚΗ ΣΗΜΑΙΑ ΤΗΣ ΕΛ.ΔΥ.Κ στο στρατοπεδο της ΥΠΕΣΤΑΛΗ ΚΑΙ ΕΝΔΟΞΩΣ ΔΙΕΣΩΘΗ απο τους τελευταιους ΥΠΕΡΑΣΠΙΣΤΕΣ ΤΗΣ με την ΗΡΩΙΚΗ ΠΡΑΞΗ του ΗΡΩΙΚΟΥ ΕΛ.ΔΥ.ΚΑΡΙΟΥ Ανθυπασπιστή Κ.Κέντρας,ο...τελευταίος «αλφαμίτης» του Στρατοπέδου με την Διμοιρία Πολυβόλων έμεινε εκεί να καλύπτει τους υποχωρούντες συναδέλφους του. Με την απαγκίστρωση, ο βοηθός πολυβολητής, στρατιώτηςΛύνγκος (σήμερα «αγνοούμενος») τραυματίστηκε στα πόδια.\nΈσπευσαν αμέσως κοντά του, οι φίλοι του στρατιώτες Μουλακάκης και Κρατημένος (ο δεύτερος εκείνη την ημέρα είχε υπηρεσία σαν «αλφαμίτης» στην Πύλη). Ο Λύνγκος δεν μπορούσε να κινηθεί. Ο Μουλακάκης κατάλαβε ότι ήταν ανώφελο να παραμείνουν εκεί μία και σε αυτό το σημείο του στρατοπέδου τα τουρκικά τανκς απείχαν μόλις 50 μέτρα. Είπε στον Κρατημένο να φύγουν. Εκείνος όμως, παρόλο ότι ήταν μάγειρος στην ειδικότητα του είπε (μαρτυρία του στρατιώτη Μουλακάκη στο ΓΕΕΦ):\nΦεύγοντας ο στρατιώτης Μουλακάκης γύρισε για τελευταία φορά και τον είδε στο όρυγμά του, να ρίχνει με το Τόμσον ριπές κατά των Τούρκων που προσπαθούσαν να περάσουν το αγκαθωτό συρματόπλεγμα, καθυστερώντας όσο μπορούσε την διείσδυσή τους, έτσι ώστε να καλύψει την υποχώρηση των συντρόφων του. Κανένας δεν είδε ποτέ πια τον τελευταίο «αλφαμίτη» της Πύλης, ο οποίος μαζί με τον στρατιώτη Λύνγκο (και τόσους άλλους) από τότε αναφέρεται στην λίστα των «αγνοουμένων» .\nΑ Θ Α Ν Α Τ Ο Ι.................


Αν κάτι σέβεται η Αριστερά είναι τα Ανθρώπινα Δικαιώματα.\nΟταν είναι στην αντιπολίτευση, βέβαια. Μετά πρέπει τα δικαιώματα να σέβονται την Αριστερά.\nΜα είναι αυτή η Αριστερά;\n«Μα είναι αυτή η Αριστερά του Δρακόπουλου, του Κύρκου, του Παπαγιαννάκη, του τάδε και του δείνα που…» και αραδιάζουν ηχηρά ονόματα αριστερών στελεχών που δεν είναι πλέον στη ζωή. Δεν ξέρω, κανείς δεν ξέρει, ούτε θα μάθουμε ποτέ. Κρίνουμε μόνο εκ του αποτελέσματος, κρίνουμε αυτό που ζούμε. Η κυβερνώσα Αριστερά το σωτήριον έτος 2016 αυτή είναι. Θα μπορούσε να ήταν και χειρότερη αν αναλογιστούμε μια πλειάδα «σκληρών» που είτε απεσύρθησαν από το προσκήνιο είτε βρίσκονται στο περιθώριο του κυβερνώντος κόμματος. Καλύτερη και κυβερνώσα δεν είχαμε ποτέ.\nΓιατί άλλη η Αριστερά της αντιπολίτευσης και άλλη της εξουσίας. Παγκοσμίως και διαχρονικώς.\nΗ εξουσία δεν αλλάζει τους ανθρώπους. Η εξουσία είναι ψυχοδηλωτική. Αναδεικνύει με ακρίβεια GPS τα συμπλέγματα και τις ιδεοληψίες τους, τις πραγματικές επιδιώξεις τους. Ακόμα και όταν αναγκάζονται να αλλάξουν τακτική το κάνουν για να επιβιώσουν με στόχο κάποια στιγμή να ικανοποιήσουν τις εμμονές τους. Τα παραδείγματα είναι πολλά και αξίζει να διαβάσουμε κάποια εξ αυτών. Για να απαλλαγούμε κάποια στιγμή από βεβαιότητες που μας ταλαιπωρούν.\nΤο ωράριο των εκπαιδευτικών: Τι βρήκα τώρα ε;\nΗ Αριστερά έχει μπολιάσει την κοινωνία μας με κάποια «επαναστατικά» στερεότυπα που αναπτύχθηκαν και κάρπισαν στο σώμα της ανεξαρτήτως πολιτικής προτίμησης. Και τη σάπισαν. Ένα από αυτά σχετίζεται με τη διαχείριση του εκπαιδευτικού προσωπικού στη σχολική εκπαίδευση. Δάσκαλοι που δεν συμπληρώνουν το υποχρεωτικό ωράριο στο σχολείο τους πρέπει να απασχοληθούν και σε κάποιο γειτονικό που παρουσιάζει μικρά κενά. Τι πιο λογικό; Χρόνια τώρα το «εκπαιδευτικό κίνημα», θεωρεί το προφανές, αδιανόητο και αντιστέκεται. Γιατί λέει ότι η σχολική κοινότητα είναι ενιαία και δεν πρέπει να διαταράσσεται με τέτοιες μετακινήσεις. Αν κάπου υπάρχουν κενά να καλυφθούν με αναπληρωτές να δουλέψει ο κοσμάκης. Δηλαδή η λούφα είναι δημοκρατικό δικαίωμα. Το κόμμα που κυβερνά μαζί με την υπόλοιπη Αριστερά υποστήριζε επί χρόνια το παράλογο αυτό αίτημα και οι μηχανισμοί της εκπαίδευσης συχνά έκαναν τα στραβά μάτια. Το δανεικό χρήμα μπορούσε να καλύψει και τις πιο παράλογες απαιτήσεις.\nΆλλαξαν όμως οι καιροί. Και σήμερα, η αριστερή εξουσία είναι υποχρεωμένη να κλείσει τα όποια κενά διαταράσσοντας τη βολή των πελατών της. Και σχολεία πρέπει να ενοποιήσει, και τμήματα να συγχωνεύσει και ειδικότητες να περιορίσει και αναθέσεις να διευρύνει και κενά να καλύψει εκ των ενόντων για να δουλέψει το σχολείο. Έτσι ξεκίνησε ένας πόλεμος κατά του υπουργού Παιδείας τόσο εντός του κόμματός του όσο και εντός του συνδικαλιστικού κινήματος. Εκείνος ο έρμος τους έδωσε «τη διάλυση του Γυμνασίου» και τους υπόσχεται να εξετάσει σοβαρά και την πλήρη «διάλυση του Λυκείου», αλλά αυτοί θέλουν «αίμα». Δυστυχώς για την Αριστερά η λειτουργία των υπηρεσιών του κράτους είναι καμιά φορά ανεξάρτητη από την ιδιοτέλεια - ιδεοληψία των συντρόφων. Η εξουσία δεν την άλλαξε. Απλά αναγκάστηκε να παραδεχτεί την πραγματικότητα που δεν «έβλεπε» ως αντιπολίτευση, για να επιβιώσει. Το ένστικτο της αυτοσυντήρησης.\nΗ ελεύθερη ενημέρωση: Και την προπαγάνδα ποιος;\nΑπό την αρχή της ιδιωτικής ραδιοτηλεόρασης μεγάλη μερίδα του κόσμου πείθεται ότι παρακολουθεί «βοθροκάναλα της διαπλοκής». Αριστερό και αυτό. Αφού είναι ιδιωτικό είναι βρώμικο. Δικαιολογούσε την αδυναμία της Αριστεράς να διεισδύσει σε ευρύτερα ακροατήρια, αλλά υπέκρυπτε το μίσος της για την ελευθερία της ενημέρωσης. Οι πολίτες είχαν πειστεί ότι τα κανάλια είναι της ΝΔ ή του ΠΑΣΟΚ, ενώ τα παρακολουθούσε και τα απολάμβανε ανελλιπώς. Ακόμα και όταν είδε γνωστές τηλεπερσόνες με μεγάλη ακροαματικότητα να παίζουν φανατικά «ΣΥΡΙΖΑ», συνέχισε να πιστεύει το στερεότυπο της αδικημένης από το σύστημα αριστεράς. Μιας αριστεράς που ήταν και είναι ο ορισμός του συστήματος. Έλα όμως που τα κανάλια πουλάνε τα προϊόντα τους και δεν έχουν κανένα λόγο να πηγαίνουν κόντρα στο αγοραστικό τους κοινό. Όταν ο λαϊκισμός στην κοινωνία χτυπούσε κόκκινο αυτά δεν μπορούσαν να παίζουν πράσινο ή μπλε, έστω και αν κάποια το ήθελαν. Τώρα που η σύνταξη κόβεται και ο ΕΝΦΙΑ σαρώνει όλοι θέλουν να αλλάξουν απορρυπαντικό.\nΗ κυβερνώσα Αριστερά όμως είναι και αχόρταγη. Πατώντας στο άναρχο καθεστώς του χώρου των ΜΜΕ, αποπειράθηκε να επιβάλλει τους δικούς της ολοκληρωτικούς κανόνες. Και την πάτησε. Γιατί ούτε να φιμώσει τα μέσα μπορούσε (αν και θα ήθελε) αλλά ούτε και να παντρευτεί επιχειρηματίες - γάτες που σήμερα παίζουν αυτήν και αύριο κάποια άλλη πολιτική παράταξη. Εμπνεόμενη από τα χειρότερα του σταλινικού παρελθόντος ανακάλυψε ότι η αγορά χωράει μόνο 4 κανάλια, έστησε μια παρωδία πλειστηριασμού, βρήκε αχυράνθρωπους και λαγούς, μπλέχτηκε με τη δικαιοσύνη και εκτέθηκε ανεπανόρθωτα για να επιβεβαιώσει περίτρανα ότι η Αριστερά αγαπάει την ελευθερία της ενημέρωσης μόνο όταν είναι στην αντιπολίτευση. Η εξουσία δεν την άλλαξε. Αυτό είχε πάντα στο μυαλό της. ¨Οπου κυβέρνησε το πρώτο πράγμα που έκανε ήταν να ελέγξει την ενημέρωση για να περάσει τη δική της προπαγάνδα, όπως και κάθε άλλο απολυταρχικό καθεστώς. Όταν δεν πιστεύεις στην ελεύθερη αγορά δεν πιστεύεις και στην ελεύθερη ενημέρωση.\nΤα ανθρώπινα δικαιώματα: Προ ή μετά την εξουσία;\nΗ Αριστερά έχει δώσει σκληρές και αιματηρές μάχες υπερασπιζόμενη τα ανθρώπινα δικαιώματα απέναντι σε αυταρχικά καθεστώτα παντός είδους. Όπου όμως κυβέρνησε τα ξέσκισε με το καλημέρα. Μια βόλτα στη Σοβιετική Ένωση, στις σοσιαλιστικές «δημοκρατίες» της ανατολικής Ευρώπης, στην Κίνα, την Καμπότζη, την Κούβα αλλά και τη Βενεζουέλα μας φέρνει ανατριχίλα. Το απαραβίαστο στης ιδιωτικής ζωής καταρρακώθηκε πρόσφατα στον ευαίσθητο χώρο της δικαιοσύνης με μεθοδεύσεις βαθιά αντιδημοκρατικές και δόλιες. Θα ακολουθήσουν και άλλες. Γιατί όταν η Αριστερά ανεβαίνει στην εξουσία πρέπει τα ανθρώπινα δικαιώματα να υπηρετούν τους «υψηλούς της στόχους». Να προστατεύουν τις «κατακτήσεις του λαού». Η εξουσία δεν άλλαξε κανέναν. Η αστική δημοκρατία είναι απλά το όχημα για την επιβολή της δικτατορίας του κόμματος ή και της παρέας μας. Τα υπόλοιπα είναι τροφή για όποιον αφελή πεινά και καταναλώνει εκθέσεις ιδεών αριστερών διανοουμένων .\nΣυμπέρασμα. Είμαστε στην ευχάριστη θέση να γνωρίσουμε επιτέλους το αληθινό πρόσωπο μιας ολοκληρωτικής ιδεολογίας που χρησιμοποιεί δόλια τη δημοκρατία για να εγκατασταθεί στην εξουσία. Η υπεράσπιση της δημοκρατικής νομιμότητας δεν αφορά αυτούς που δεν την πιστεύουν. Η κομμουνιστικοτραφής Ελλάδα της μεταπολίτευσης ανακαλύπτει με έκπληξη τον αριστερό αυταρχισμό. Αυταρχισμός που επιτίθεται στην ευνομία και χαρίζεται στην παρανομία. Από μόνος του ο αυταρχισμός αυτός δεν τη χαλάει και πολύ. Αλλά όταν προστίθεται στην αγανάκτηση που προκαλεί η συνεχιζόμενη οικονομική ανέχεια τότε αποκτά άλλο ειδικό βάρος. Και βυθίζει.\nΕτικέτες Ακροαριστερά, Αριστερή Ιδεολογική Κυριαρχία, Διακυβέρνηση ΣΥΡΙΖΑ, Καθεστωτική Αριστερά, Ολοκληρωτισμός


Παράλληλα Βλέμματα: Ιανουαρίου 2011\nΑν ο θάνατος είναι η μοναδική, πραγματική στιγμή «τελείωσης», τότε η ζωή είναι μια διαρκής εκκρεμότητα. Μια καταδικασμένη αναζήτηση της ολοκλήρωσης, της κορύφωσης εκείνης που θα σημάνει την απόλυτη συνείδηση του υπάρχειν. Η εμμονή για την τελειότητα είναι το επιστέγασμα μίας κουλτούρας που τη θεοποιεί, καθώς τη θωρεί αμήχανα υπό τη βεβαιότητα του ατελέσφορου. Μοναδικό αυτοπρόσωπο συναπάντημα με το πλήρες του θανάτου είναι ο οργασμός, η σεξουαλική κορύφωση με την οποία συμμετέχουμε σε μια πρόβα της τελειωτικής κορύφωσης. «Δε θα ήταν υπέροχο όπως ξαφνικά πεθαίνουμε, έτσι ξαφνικά να ζούσαμε;».\nΟ ιδιοφυής Αρονόφσκυ έχει αποδείξει ότι μπορεί να χρησιμοποιεί τα πιο απλά σχήματα για να φιλοσοφήσει πάνω στις βαθύτερες υπαρξιακές ανησυχίες του ατόμου ή να καθρεφτίσει με οξυδέρκεια συλλογικά συμπλέγματα. Στο The Wrestler επέλεξε το θέαμα του κατς και του στριπτίζ για να αναλύσει τη σημειολογία ενός κόσμου μπλεγμένου σε έναν επικοινωνιακό λαβύρινθο. Στο Black Swan θα στραφεί στο, φαινομενικά, εκλεπτυσμένο τερέν του μπαλέτου. Η εμμονοληπτική μελέτη των κινήσεων, η σκληραγώγηση για το ιδανικό πουέντ, η ατελείωτη –σε βασανιστικό σημείο- εξάσκηση, όλα συναποτελούν το όχημα για να μελετήσει ο Αμερικανός σκηνοθέτης την ατέρμονη επιδίωξη της τελειότητας. Η οποία μπορεί να επέλθει μόνο μέσα από την αποδοχή, τον εναγκαλισμό, την ανα-γέννηση του Άλλου που κρύψαμε μέσα μας. Η Λίμνη των Κύκνων προσφέρει την τέλεια ιστορία. Η σύγκρουση ανάμεσα στην Odette, το λευκό κι αμόλυντο κύκνο, με την Odile, τον μαύρο και μηχανορράφο κύκνο, πρέπει να ενσαρκωθεί από την ίδια μπαλαρίνα. Έτσι, η Nina της εκπληκτικής (τέλειας;) Natalie Portman βρίσκεται μπροστά στην μεγαλύτερη πρόκληση για το θνητό άνθρωπο: να αγγίξει το τέλειο.\nΚυνηγώντας για χρόνια το βήμα παραπάνω στην καριέρα της (εκεί, δηλαδή, που ποτέ δεν έφτασε η υπερπροστατευτική μητέρα της), έχει κλειστεί στο ασφυκτικά στενό περιβάλλον της μονοπυρηνικής οικογένειάς της και βγαίνει από το σπίτι μόνο για μαθήματα και πρόβες. Αγνή, παρθένα, συνεσταλμένη, είναι η προφανής επιλογή για το ρόλο του Λευκού Κύκνου. Το στοίχημα που θα βάλει μαζί με τον δαιμονικά γοητευτικό καλλιτεχνικό διευθυντή της, Thomas, είναι να εκμαιεύσει τον Μαύρο Κύκνο που υπάρχει εντός της. Από εκεί και πέρα η Nina θα βουτήξει στον ιλιγγιώδη κυκεώνα των εσωτερικών της αντιθέσεων: φως και σκοτάδι, καθαρό και μιαρό, ένστικτο συντήρησης κι ένστικτο τελείωσης, φόβος κι ελευθερία. Η καταβύθιση στην προσωπική της κόλαση είναι εκ των ουκ άνευ για την τελική της ανάδυση. Και δε θα μπορούσε παρά να διέρχεται από την μοναδική εν τη ζωή γνωριμία με το τέλος, τον οργασμό. Αν στην πολανσκική Αποστροφή η καταπίεση των σεξουαλικών παρορμήσεων έβρισκε έκφραση στις ρωγμές των τοίχων, εδώ ζωγραφίζεται με αιματηρές πινελιές πάνω στο σώμα της ηρωίδας. Αν η Nina διαλέξει να καλύψει τα τραύματά της και να αγνοήσει το αναγκαίο μήνυμά τους, τότε κινδυνεύει να αποτύχει. Όπως η πρίμα μπαλαρίνα που διαδέχτηκε, η Beth (Winona Ryder), θα καταδικαστεί σε αναπηρία, εγκλωβισμένη στο εκκρεμές της ζωής, νοσταλγώντας το τέλειο μέσα στη φυλακή του ανήμπορου σώματος (η εικόνα του τσακισμένου ποδιού της Ryder είναι ευθεία αναφορά σε εκείνο της Holly Hunter στο Crash του Cronenberg, το πλέον συγγενικό του Μαύρου Κύκνου φιλμ για τον υπογράφοντα). Αλλά η Nina ξέρει τι θέλει: «I just want to be perfect», θα πει στον Thomas και εκείνος θα της αποκριθεί, «The only person standing in your way is you».\nΑκολουθώντας τη σκηνοθετική προσέγγιση του Παλαιστή, με την κάμερα στο χέρι και προσηλωμένη στο ύψος της κεντρικής ηρωίδας, ο Aronofsky επιτυγχάνει ένα ρεαλιστικό επαναπροσδιορισμό του κλειστοφοβικού και εφιαλτικού στιλιζαρίσματος της Suspiria του Argento. Η εξαιρετική Portman παραδίνεται με πάθος, ολοένα κι ανεξέλεγκτο, στις μετέωρες πιρουέτες ενός θρίλερ ψυχαναλυτικού (η σχέση με την μητέρα της, η Barbara Hershey σε ένα δείγμα εμπνευσμένου casting) και, πρωτίστως, οντολογικού και υπαρξιακού: η τέλεια ταύτιση με τον Άλλον δεν μπορεί παρά να συνοδευτεί με τη στιγμιαία μα απόλυτη έκρηξη της κορύφωσης. Εκείνη που στο φινάλε του Crash, οι ήρωές του παραδέχονται ότι δεν πέτυχαν («Τελείωσες;», «Όχι…», «Ίσως την επόμενη φορά…»). Η Nina τα κατάφερε.\nΑναρτήθηκε από theachilles στις 12:01 μ.μ. | Ετικέτες 10's, Παπακωνσταντής, Aronofsky Darren | 10 σχόλια\nWe bury our sins here, Dave. We wash them clean.\nΑν και τέτοιου είδους διακρίσεις είναι χρήσιμες μόνο σε εκ των υστέρων αναλύσεις, σε γενικές γραμμές με αγγίζει περισσότερο το ευρωπαϊκό σινεμά των χαρακτήρων, της στράτευσης, της ξεκάθαρης πολιτικής δήλωσης χωρίς τη σκλαβιά της εύληπτης απ’ τον καθένα αφήγησης. Φυσικά, μιλάμε για τέχνη και είναι τουλάχιστον μικροπρεπές να απαιτείς από έναν καλλιτέχνη να εμμένει σε κυριολεκτικά σχήματα, αγνοώντας το πλούσιο και πολύτιμο εργαλείο της μεταφοράς. Ωστόσο, ποια η αποτελεσματικότητα μιας ιδέας που κρύβεται κάτω από στρώματα πλοκών και υποπλοκών ώστε να καταντάει ένα θαμμένο απολίθωμα;\nΚαι έπειτα συναντάς μια ταινία σαν το Mystic River. Και όλα όσα πιστεύεις, μπορούν ελεύθερα να πάνε στην άκρη. Θα μπορούσα να μιλήσω για κλασικό αμερικάνικο σινεμά στα καλύτερά του. Ή να το παρομοιάσω με το The Great Gatsby, «ακαδημαϊκό» προϊόν τέτοιας κλάσης και ουσιαστικού βάθους που προς στιγμήν αναρωτιέσαι για το περιττό κάθε μεταγενέστερου ρεύματος. Βλέπεις, ένα χρόνο μετά, ο Eastwood θα κερδίσει τον άμετρο ενθουσιασμό μου για το μοντερνισμό της γραφής του (λέγε με Million Dollar Baby), ανταπόκριση που όμως θα αποδειχθεί εφήμερη απλά και μόνο επειδή απουσίαζε η άνευ εκβιασμών και σχημάτων ουσία που κρύβεται στο Σκοτεινό Ποτάμι. Αυτή που μιλάει για το φόνο και το φόβο. Για την εξουσία και το θάνατο. Τις αμαρτίες και το παρελθόν. Και, τελικά, για το πεπρωμένο και/ ή τις επιλογές μας.\nΜέσα από το αστυνομικό μυθιστόρημα του Dennis Lehane, ο - 73χρονος τότε - σκηνοθέτης θα απλώσει στους δρόμους της Βοστώνης μία αρχαιοελληνική τραγωδία σαιξπηρικών προεκτάσεων με κατάληξη στην ατομική στάση ζωής αλλά και τη συλλογική ηθική της «βασίλισσας» Αμερικής. Η παιδική ηλικία του Jimmy, του Sean και του Dave θα στιγματιστεί από ένα περιστατικό απαγωγής και κακοποίησης του τελευταίου. Η κλοπή της αθωότητας, το υπέρτατο έγκλημα σύμφωνα με τον Eastwood, θα έχει ως θύματα και τους τρεις φίλους που, χρόνια μετά, θα ξανασυναντηθούν με αφορμή τη δολοφονία της κόρης του Jimmy. Η γειτονιά, ως έμψυχος οργανισμός υποκείμενος στην Ιστορία (της), διαμορφώνει τους χαρακτήρες τους και τους θέτει σε μια τροχιά. Εδώ γεννιέται ένα βασικό ερώτημα, κρίσιμο ακόμα και για το εξαγόμενο πολιτικό σχόλιο του φιλμ. Αυτή η τροχιά είναι αναπόφευκτη; Είναι το πεπρωμένο από το οποίο κανείς δεν μπορεί να ξεφύγει; Ή, αντιθέτως, καθορίζεται από την ελεύθερη βούληση του ανθρώπου;\nΟ καθένας δικαιούται της προσωπικής του απόψεως, για το υπογράφοντα ωστόσο δεν υπάρχει Μοίρα πίσω από τους χαρακτήρες του Mystic River. Υπάρχουν επιλογές. Από εκείνες που σε καθορίζουν και τις κουβαλάς μαζί σου για πάντα, σαν τα τατουάζ της φυλακής στο σώμα του Jimmy. Ο μελετητής του σκηνοθέτη Eastwood θα αντιτάξει την παρουσία και την επιβολή μεταφυσικής Δικαιοσύνης στο έργο του. Εδώ όμως γνωρίζει τα όριά της: ο άνθρωπος που δε λυγίζει μπροστά στο βάρος της ύβρεως. Εκείνος που δε θα δεχτεί την τιμωρία για τις αμαρτίες του παρελθόντος σκύβοντας το κεφάλι, αλλά διαπράττοντας ξανά (και ξανά) την ίδια αμαρτία. «I know in my soul I‘ve contributed to your death, but I don’t know how», μονολογεί ο Jimmy (ο Sean Penn εδώ συναντά το δικό του On The Waterfront). Και θα επιλέξει πάλι να σκοτώσει. Μετά τον πρώτο φόνο, έγινε μέτοχος μιας γνώσης ασύλληπτης (όπως θα του επιβεβαίωνε και ο βασιλιάς Μάκβεθ): έχει αποκτήσει ένα άνευ προηγουμένου δικαίωμα πάνω στον Άλλον. «It’s a hell of a thing killing a man. Take away all he’s got and all he’s ever gonna have», παρατηρεί ο William Munny του Unforgiven, το έτερο αριστούργημα του σκηνοθέτη, συγγενικό με το Mystic River ως προς την απεικόνιση των αληθινών προεκτάσεων της βίας. Ο Clint αφήνει κάτω το μάγκνουμ του Βρώμικου Χάρι και σηκώνει την κάμερα που από σοφή απόσταση και με την αλάνθαστη ισχύ της αφαιρετικότητας καταγράφει το φαύλο κύκλο: η βία φέρνει βία. Όχι ως φυσικό φαινόμενο, αλλά ως ανθρώπινη επιλογή (διαφορετικά ποιος ο λόγος να γυρίσεις το Letters From Iwo Jima;). Έχοντας ήδη σκοτώσει, ο Jimmy παίρνει ένα δρόμο φαινομενικά χωρίς επιστροφή. Όμως καμία θεότητα ή μοίρα δεν του επέβαλε τη βαριά κληρονομιά της βασιλείας. Πρόκειται για μία προφητεία αυτοεκπληρούμενη.\nΛίγα λεπτά πριν το τέλος, κι ενώ φαινομενικά η πλοκή του δράματος έχει ολοκληρωθεί, έρχεται μία σκηνή που απογειώνει την ταινία σε δυσθεώρητα ύψη. Στο δρόμο επικρατεί εορταστικό κλίμα χάρη στην παρέλαση. Κοιτώντας από το παράθυρο του δωματίου του, ο Jimmy ομολογεί το λάθος του. Κι ενώ η μπάντα προελαύνει υπό τους ήχους του simper fidelis (=πάντα πιστός), η Λαίδη Μάκβεθ της Laura Linney έρχεται για να τον σταματήσει. Είναι ο βασιλιάς και ό,τι κάνει ο βασιλιάς είναι το σωστό. Αν σκότωσε, είναι γιατί έπρεπε να σκοτώσει. Οι άλλοι είναι αδύναμοι και γι’ αυτό δε θα ανέβουν ποτέ στο θρόνο. Σε αυτή τη στιγμή ανθολογίας στον παγκόσμιο κινηματογράφο, συμπυκνώνεται όλη η διαφθορά της δύναμης και της εξουσίας. Η πίστη ότι ακολουθούν το ρόλο που τους επέβαλαν ανώτερες δυνάμεις και γίνονται αδίστακτοι. Ο κύκλος της βίας και του φόνου τον οποίο επέλεξαν, αλλά, προκειμένου να αποποιηθούν της ευθύνης, τον αποδίδουν στο πεπρωμένο που γράφηκε πριν καν γεννηθούν. Η Αμερική, δυο μόλις χρόνια μετά την 11η Σεπτεμβρίου, κοιτάζεται στον καθρέφτη μέσα από τα μάτια του Penn και τη φωνή της Linney. Η Ιστορία της είναι αμαρτίες που θάφτηκαν σε κάποιο σκοτεινό ποτάμι (του χρόνου;). Αυτές όμως επιστρέφουν και αποζητούν σκληρό τίμημα (η προαναφερθείσα μεταφυσική δικαιοσύνη). Και όταν εκείνη θα επιλέξει να το ξεπληρώσει με νέες αμαρτίες, θα αποδώσει την απόφασή της αυτή στην μοίρα του ισχυρού. Μέχρι να κληθεί πάλι να (ξε)πληρώσει τη νέα δόση αίματος. Όπως ο Jimmy.\nΣτην πιο σκοτεινή στιγμή της φιλμογραφίας του, ο Eastwood κινηματογραφεί μια σειρά ανθρώπων που προσπαθούν να ξεπεράσουν έναν σκόπελο, επιχειρούν να διασχίσουν τη γέφυρα που συναντούν. Υπάρχει διέξοδος από την «αυτοεκπληρούμενη προφητεία» στην οποία εγκλωβίζονται. Αυτή όμως έρχεται όμως μέσα από την αυτογνωσία και τη δύσκολη πορεία της ανάληψης των ευθυνών, μια ωρίμανση επιτακτική τόσο σε ατομικό όσο και συλλογικό επίπεδο. Λίγο πριν τους τίτλους, η κάμερα θα βουτήξει στα νερά του ποταμού πριν καταφέρει να περάσει τις γέφυρες. Υπάρχει δρόμος ακόμα για όλους μας, η πορεία είναι δύσκολη και η κατεύθυνση δυσδιάκριτη. Εδώ δεν υπάρχει άσπρο και μαύρο (η δολοφονία που διαπράττει ο Dave είναι «δίκαια»;), παρά ατελείωτο γκρίζο.\nΣτο Hollywood έχουν μια αγαπημένη φράση κάθε φορά που αναπολούν τη χρυσή εποχή του κινηματογράφου. «They don’t make ‘em like this anymore».\nWell, Clint does.\nΑναρτήθηκε από theachilles στις 11:30 π.μ. | Ετικέτες 00's, Παπακωνσταντής, Eastwood Clint | 2 σχόλια\nΑναρτήθηκε από theachilles στις 6:44 μ.μ. | Ετικέτες 70's, Παπακωνσταντής | 2 σχόλια\nΗ έννοια του περάσματος του χρόνου δεσπόζει νοηματικά στην τελευταία ταινία του Mike Leigh. Έννοια εγγεγραμμένη τόσο στην δομή της (από τον τίτλο έως την διαίρεση της δράσης σε τέσσερα κεφάλαια, ένα για κάθε εποχή), όσο και στην αριστοτεχνικά αναπτυγμένη δραματουργία της.\nΚεντρικό δραματουργικό άξονα της ταινίας αποτελεί ένα ηλικιωμένο μεσοαστικό ζευγάρι ευρισκόμενο λίγα χρόνια πριν την συνταξιοδότηση και την συνεπακόλουθη αποστασιοποίηση από τα κοινωνικά δρώμενα. Έχοντας κατασταλάξει σε μια επαγγελματική όσο και προσωπική ισορροπία, το σπίτι τους αποτελεί ένα πόλο συσπείρωσης προσώπων που δεν έχουν καταφέρει να επιτύχουν μια αντίστοιχη συμφιλίωση επιθυμιών και επιτευγμάτων. Χαρακτηριστικότερη περίπτωση είναι μια συνάδελφος και φίλη του ζευγαριού, η Μαίρη, πρόσωπο που θα αποτελέσει τον κινητήριο μοχλό του δράματος και παράλληλα την αφορμή για την ανάπτυξη της βασικής προβληματικής της ταινίας για την αδήριτη δύναμη του χρόνου.\nΗ Μαίρη βρίσκεται στον αντίποδα του ζεύγους από άποψη προσωπικής ισορροπίας. Άτομο μοναχικό και μάλλον άφιλο (με εξαίρεση το κεντρικό ζευγάρι), όχι όμως και αντικοινωνικό, φέρει ανάγλυφες τις χαρακιές του χρόνου με την αναπόληση στιγμών της νιότης της να αποτελεί σταθερό ρεφρέν. Η αδυναμία αποδοχής του βιολογικά αναπόφευκτου με την επιβεβλημένα συνεπακόλουθη αναπροσαρμογή στόχων και συμπεριφορών την οδηγεί σταδιακά από το στάδιο της νεύρωσης σε αυτό της ολοκληρωτικής κατάρρευσης. Οι σπασμωδικές ενέργειες με τις οποίες πασχίζει να βρει κάποια ψήγματα νοούμενης «ευτυχίας» (αγορά σπορ αυτοκινήτου, φλερτ με τον κατά πολύ νεώτερο της γιο του ζευγαριού) επιδεινώνουν την κατάσταση της, καθώς επιτείνουν την διάσταση της από την ρίζα του προβλήματος. Αυτή δεν έγκειται στο γεγονός της έλλειψης οικογένειας καθώς o Leigh αφενός δεν είναι Spielberg για να αναζητά την επίλυση των προσωπικών δραμάτων στην αποκατάσταση των οικογενειακών σχέσεων, χωρίς ωστόσο να υποτιμά την σημασία τους, και αφετέρου τόσο η, εκτός κεντρικής δραματουργίας, εναρκτήρια σκηνή με την παραιτημένη Imelda Staunton όσο και η περίπτωση του αδελφού του ήρωα δηλώνουν ξεκάθαρα ότι το προσωπικό άχθος δεν επιμερίζεται. Η Μαίρη θα μπορούσε να αποτελεί την προέκταση του κεντρικού χαρακτήρα της προηγούμενης ταινίας του Mike Leigh, Happy Go Lucky, 20 χρόνια μετά. Μόνο που αυτή τη φορά δεν μπορεί να αποφύγει την σκληρή πλευρά της πραγματικότητας.\nΟ Leigh αντιπαραβάλλει τη στάση ζωής του ζευγαριού με αυτήν και άλλων πέραν της Μαίρη συνδαιτυμόνων τους προκειμένου να διερευνήσει διαλεκτικά πιθανές διεξόδους. Οριστικές λύσεις και συνταγές φυσικά δεν εκφέρονται εξάλλου κάτι τέτοιο θα αναιρούσε την αυθεντικότητα της ταινίας υπονομεύοντας μέσω σχηματικών αναγωγών την πολυπλοκότητα των καταστάσεων. Ο θεατής, σαν να συμμετέχει σε ένα κινηματογραφικό Rorschach τεστ, καλείται να προβεί στην δική του ερμηνεία των δρωμένων που ο δημιουργός έχει με τόση επιμέλεια εκθέσει. Ως εκ τούτου, η ευτυχία του ζεύγους μπορεί να εδράζει στις αρμονικές σχέσεις μεταξύ τους αλλά και στην συνειδητοποίηση του επερχόμενου τέλους που κάθε χρόνο βρίσκεται και εγγύτερα (ο άνδρας δικαιολογεί το πρόσφατο πάθος του με την Ιστορία με το γεγονός ότι σύντομα θα αποτελεί τμήμα της). Η αποστασιοποίηση και η συναισθηματική τους απεμπλοκή από τις υποθέσεις των άλλων φαίνεται να πηγάζει από την πεποίθηση ότι η συνείδηση του θανάτου και της φθοράς του χρόνου (η εποχιακή τους ανασχόληση με την κηπουρική δεν είναι τυχαία) είναι ατομική υπόθεση, όπως η αναζήτηση της προσωπικής αλήθειας και η επίτευξη μιας προσωρινής προσωπικής ισορροπίας. Είναι όμως κάτι τέτοιο εξίσου δυνατό για τον καθένα;\nΑναρτήθηκε από mpoukatsas στις 6:37 π.μ. | Ετικέτες 10's, Μπουκάτσας, Leigh Mike | 2 σχόλια


Κωδικός Περιοχής 38 / +4738 (Νορβηγία)\nΚωδικός Περιοχής 38 / +4738\nΚωδικός Περιοχής: 38 (+47 38)\nΠόλη ή Περιοχή: Vest-Agder\nΤο πρόθεμα 38 είναι ο κωδικός περιοχής για το Vest-Agder. Και το Vest-Agder βρίσκεται στη Νορβηγία. Αν βρίσκεστε εκτός της Νορβηγία και θέλετε να καλέσετε ένα άτομο στο Vest-Agder, εκτός από τον κωδικό περιοχής, χρειάζεστε τον κωδικό χώρας που αντιστοιχεί στη χώρα που επιθυμείτε να καλέσετε. Ο κωδικός χώρας για τη Νορβηγία είναι το +47, οπότε αν βρίσκεστε στην Ελλάδα και θέλετε να καλέσετε ένα άτομο στο Vest-Agder, θα πρέπει να προσθέσετε στον αριθμό τηλεφώνου του εν λόγω ατόμου το +47 38 ως πρόθεμα.\nΩς εναλλακτική λύση του +47 38, το οποίο πρέπει να τοποθετήσετε μπροστά από τον αριθμό τηλεφώνου ενός ατόμου που βρίσκεται στο Vest-Agder για να τον καλέσετε από την Ελλάδα, μπορείτε επίσης να χρησιμοποιήσετε το 0047 38.


Α. Σ. Ρόδος: « Ελάφια» οι Πιτταράς και Κασαπάκης - Δημοκρατική της Ρόδου\n13 Ιανουαρίου 2017 10:20 πμ | Δημήτρης Στούμπης\nΜετά από την απόκτηση των Γιάννη Στεφανίδη και Φράνκο Τορεζάνι, ο Α.Σ. Ρόδος ολοκλήρωσε ακόμα δύο μετεγγραφές για την ενίσχυση του έμψυχου δυναμικού του, ενόψει της συνέχειας του πρωταθλήματος της Γ’ Εθνικής Κατηγορίας στον 4ο όμιλο.\nΠοδοσφαιριστές των «ελαφιών» θα πρέπει να θεωρούνται οι Αντώνης Πιτταράς και Χρήστος Κασαπάκης.\nΟ Αντώνης Πιτταράς είναι 25 χρονών και αγωνίζεται στην μεσοεπιθετική γραμμή, με τον ποδοσφαιριστή να έχει μείνει ελεύθερος από την Παναχαϊκή. Η διοίκηση του Α.Σ. Ρόδου με συντονισμένες κινήσεις κατάφερε να αποσπάσει την υπογραφή του και από χθες ο ποδοσφαιριστής βρίσκεται στο νησί μας, όπου και προπονήθηκε με τους νέους του συμπαίκτες.\nΟ Χρήστος Κασαπάκης είναι 23 χρονών και αγωνίζεται στην μεσαία γραμμή, με τον ποδοσφαιριστή να βρίσκεται τις τελευταίες ημέρες στο νησί μας συμμετέχοντας στις προπονήσεις του συλλόγου, καθώς οι συζητήσεις με την διοίκηση του Α.Σ. Ρόδος βρίσκονταν σε εξέλιξη. Οι δύο πλευρές έφτασαν σε συμφωνία με τον Κασαπάκη να λογίζεται πλέον ποδοσφαιριστής των «ελαφιών».\nΤο μόνο που έχει απομείνει για να επισημοποιηθούν από τον Α.Σ. Ρόδος οι μετεγγραφές των δύο αθλητών είναι η ανακοίνωση από τον σύλλογο του νησιού μας.\nΤώρα όσον αφορά στον πολυσύνθετο αμυντικό Κώστα Αγγελίδη, ο ποδοσφαιριστής συνεχίζει να προπονείται με τα «ελάφια», καθώς οι διαπραγματεύσεις της διοίκησης της ομάδας μαζί του συνεχίζονται, με τις εξελίξεις στην περίπτωσή του να αναμένονται μέσα στα επόμενα 24ωρα.\nΠροπόνηση με προβλήματα στο Κορακόνερο\nΟ Α.Σ. Ρόδος άφησε πίσω του τον αποκλεισμό από την συνέχεια του Κυπέλλου της Γ’ Εθνικής Κατηγορίας από τον Ατσαλένιο, στρέφοντας την προσοχή του στο εντός έδρας παιχνίδι της Κυριακής με τον Πανθηραϊκό για την 15η αγωνιστική του 4ου ομίλου.\nΧθες τα «ελάφια» συνέχισαν την προετοιμασία τους, με την προπόνηση να διεξάγεται στις εγκαταστάσεις του Κορακόνερου, λόγω της κακοκαιρίας που επικρατούσε στο νησί μας.\nΣτο στρατόπεδο του Α.Σ. Ρόδος υπάρχουν τρία προβλήματα, καθώς οι Μανώλης Ευγενικός και Στέφανος Νικήτας προπονήθηκαν ατομικά, ενώ ο Εμιλιάνο Ράτζα δεν προπονήθηκε καθόλου.\nΟι δύο πρώτοι αντιμετωπίζουν τραυματισμούς και μόνο με θαύμα θα προλάβουν να τεθούν στην διάθεση του Σάββα Ορφανίδη για το παιχνίδι της Κυριακής. Ο Εμιλιάνο Ράτζα είχε ατύχημα με το μηχανάκι του την Τετάρτη και τραυματίστηκε στο γόνατο και μέσα στα επόμενα 24ωρα θα υποβληθεί σε μαγνητική τομογραφία για να διαπιστωθεί το μέγεθος του τραυματισμού του.\nΟ νεαρός γκολκίπερ όπως γίνεται εύκολα αντιληπτό δεν υπολογίζεται για το παιχνίδι με τον Πανθηραϊκό, όπως και ο Χρήστος Αμανατίδης που βρίσκεται στο στάδιο της αποθεραπείας έπειτα από την επέμβαση που υποβλήθηκε στο πέλμα.\nΟι προπονήσεις του Α.Σ. Ρόδος θα συνεχιστούν σήμερα, με το γήπεδο που θα φιλοξενήσει το πρόγραμμα να εξαρτάται από τις καιρικές συνθήκες, με την προετοιμασία για το παιχνίδι της Κυριακής να ολοκληρώνεται το Σάββατο με ασκήσεις ενεργοποίησης των ποδοσφαιριστών και χαλάρωμα.


Δεν πρόλαβε να χωρίσει και βρήκε ήδη αντικαταστάτρια! Τα παθιασμένα φιλιά του ζευγαριού έγιναν viral - Queen.gr\nΤόσο τον πείραξε ο χωρισμός\nΈχει περάσει μόλις ενάμισης μήνας, από τότε που κυκλοφόρησε η είδηση για τον χωρισμό του διάσημου ζευγαριού. Πολλές φορές στο παρελθόν είχε κυκλοφορήσει το εν λόγω θέμα, όμως οι δυο τους επέμεναν να αρνούνται και να διαψεύδουν αυτές τις φήμες, πιθανότατα λόγω του 29 μηνών γιου τους. Ο κόμπος όμως μάλλον μεταξύ τους έφτασε στο χτένι, και πριν από ενάμιση μήνα ανακοίνωσαν κι επίσημα τον χωρισμό τους.\nΚαι πριν καν ολοκληρωθούν δύο μήνες από αυτόν, ο νεαρός τραγουδιστής, βρήκε ήδη τη νέα σύντροφο του. Όχι δεν κάνουμε λάθος, και αυτό γιατί εκτός του ότι απαθανατίστηκαν σε τρυφερά τετ-α-τετ, εθεάθησαν και να φιλιούνται. Συνεπώς δεν μιλάμε για μία απλή φίλη.\nΔες και αυτό: Έτσι εξηγούνται όλα: O πολύκροτος χωρισμός και το παρασκήνιο πίσω από αυτόν\nΟ λόγος για τον Liam Payne, ο οποίος χώρισε με τη Cheryl Cole πριν από περίπου έξι εβδομάδες και πλέον έχει αρχίσει ένα νέο ξεκίνημα στο πλευρό του 20χρονου μοντέλου Cairo Dwek. Ο φωτογραφικός φακός τους τσάκωσε σε μία μίνι απόδραση στη λίμνη Como στην Ιταλία, όπου εκτός από την βόλτα που έκαναν, μοιράστηκαν κι ένα υπέρ του δέοντος θα λέγαμε, παθιασμένο φιλί, επιβεβαιώνοντας σχεδόν τη σχέση τους.\nΔεν γνωρίζουμε ακόμη αν η 35χρονη πρώην του γνωρίζει γι’ αυτό το νέο ξεκίνημα στη ζωή του, όμως αποδεικνύεται, πως αν μη τι άλλο ο Liam έχει γούστο στις γυναίκες, αφού τόσο η Cheryl, όσο και η Cairo είναι πανέμορφες. Πάντως θα θέλαμε πολύ να μάθουμε για την αντίδραση της τραγουδίστριας στις φωτογραφίες αυτές.\nPhoto credits: @thelovelyliam\nΔιάβασε ακόμη: Jennifer Aniston-Justin Theroux στα μαχαίρια: Το διαζύγιο φωτιά και τα απειλητικά emails


FORCE BRAKE SHOES 423135\nFORCE BRAKE SHOES 423135 παπουτσάκια για ποδήλατα με φρένα τύπου V-Brake. Εγγυώνται δυνατό φρενάρισμα χάρη στην ειδική γόμα που είναι κατασκευασμένα η οποία είναι τριών στοιχείων.\nFORCE BRAKE SHOES 423135 παπουτσάκια για ποδήλατα με φρένα τύπου V-Brake. Εγγυώνται...\nFORCE CHAIN WHIP 89441\nFORCE CHAIN WHIP είναι το εργαλείο που συγκρατεί την κασέτα για να μπορέσετε να την ξεβιδώσετε με τον ειδικό εξωλκέα.\nFORCE CHAIN WHIP είναι το εργαλείο που συγκρατεί την κασέτα για να μπορέσετε να την...\nFORCE CHAIN CHECKER 89407\nFORCE CHAIN CHECKER 89407 ένα χρήσιμο εργαλείο για να ελέγχετε την φθορά της αλυσίδας. Απαραίτητος έλεγχος για την άμεση αντικατάσταση της αλυσίδας προτού αυτή φθείρει την κασέτα σας.\nFORCE CHAIN CHECKER 89407 ένα χρήσιμο εργαλείο για να ελέγχετε την φθορά της αλυσίδας....\nFORCE CHAIN CHECKER 89407 ένα χρήσιμο εργαλείο για να ελέγχετε την φθορά της αλυσίδας. Απαραίτητος έλεγχος για την άμεση αντικατάσταση της αλυσίδας προτού αυτή φθείρει την...\nFORCE SPOKE WRENCH 89493\nFORCE SPOKE WRENCH 89493 ένα απαραίτητο εργαλείο για την ακτινολόγηση των τροχών σας. Διαθέτει 4 υποδοχές για καψούλια με τα παρακάτω νούμερα: 3,2/3,3/3,4/3,9.\nFORCE SPOKE WRENCH 89493 ένα απαραίτητο εργαλείο για την ακτινολόγηση των τροχών σας....\nFORCE JOY SILICONE\nFORCE JOY SILICONE χερούλια σιλικόνης για όλων των ειδών τα ποδήλατα. Είναι ελαφριά και ανθεκτικά στη σκληρή χρήση και θα προστατέψουν τα χέρια σας από τους κραδασμούς. Διαθέσιμο σε 5 χρώματα για να διαλέξετε αυτό που ταιριάζει περισσότερο στα γούστα σας.\nFORCE JOY SILICONE χερούλια σιλικόνης για όλων των ειδών τα ποδήλατα. Είναι ελαφριά...\nFORCE JOY SILICONE χερούλια σιλικόνης για όλων των ειδών τα ποδήλατα. Είναι ελαφριά και ανθεκτικά στη σκληρή χρήση και θα προστατέψουν τα χέρια σας από τους κραδασμούς....\nFORCE ΚΟΦΤΗΣ ΑΛΥΣΙΔΑΣ 894131\nFORCE ΚΟΦΤΗΣ ΑΛΥΣΙΔΑΣ 894131 εργαλείο για την αφαίρεση του πείρου της αλυσίδας. Στη συσκευασία περιλαμβάνεται και ένα σιδερένιο έλασμα ώστε να συγκρατεί τις δύο άκρες τις αλυσίδας για να μπορέσετε να αφαιρέσετε ή να τοποθετήσετε τον πύρο.\nFORCE ΚΟΦΤΗΣ ΑΛΥΣΙΔΑΣ 894131 εργαλείο για την αφαίρεση του πείρου της αλυσίδας. Στη...\nFORCE ΚΟΦΤΗΣ ΑΛΥΣΙΔΑΣ 894131 εργαλείο για την αφαίρεση του πείρου της αλυσίδας. Στη συσκευασία περιλαμβάνεται και ένα σιδερένιο έλασμα ώστε να συγκρατεί τις δύο άκρες τις...\nFORCE DEUX 5 LED 45373\nFORCE DEUX 5 LED 45373 οπίσθιο φωτάκι ποδηλάτου με 5 led εκ των οποίων τα 2 αποδίδουν 0,5 watt. Έχει 5 προγράμματα φωτισμού για να επιλέξετε αυτό που ταιριάζει καλύτερα την εκάστοτε ώρα. Έχει ενσωματωμένη μπαταρία Li-lon 3,7V/500mAh η οποία φορτίζει σε μόλις 1,5 ώρα με καλώδιο USB και διαρκεί από 1,5 έως και 8 ώρες ανάλογα με το πρόγραμμα που έχετε επιλέξει. Είναι πολύ ελαφρύ, μόλις 43 γραμμάρια με την βάση.\nFORCE DEUX 5 LED 45373 οπίσθιο φωτάκι ποδηλάτου με 5 led εκ των οποίων τα 2 αποδίδουν...\nFORCE DEUX 5 LED 45373 οπίσθιο φωτάκι ποδηλάτου με 5 led εκ των οποίων τα 2 αποδίδουν 0,5 watt. Έχει 5 προγράμματα φωτισμού για να επιλέξετε αυτό που ταιριάζει καλύτερα την...\nFORCE MINI 46296\nFORCE MINI ΚΑΘΡΕΠΤΗΣ ΤΙΜΟΝΙΟΥ εύκολος στην τοποθέτηση, μπαίνει χωνευτός στο τιμόνι και δεν εμποδίζει το χέρι σας. Ρυθμίζεται προς όλες τις κατευθύνσεις για καλύτερη ορατότητα και διπλώνει για να μην πιάνει χώρο όταν δεν χρησιμοποιείται.\nFORCE MINI ΚΑΘΡΕΠΤΗΣ ΤΙΜΟΝΙΟΥ εύκολος στην τοποθέτηση, μπαίνει χωνευτός στο τιμόνι και...\nFORCE MINI ΚΑΘΡΕΠΤΗΣ ΤΙΜΟΝΙΟΥ εύκολος στην τοποθέτηση, μπαίνει χωνευτός στο τιμόνι και δεν εμποδίζει το χέρι σας. Ρυθμίζεται προς όλες τις κατευθύνσεις για καλύτερη ορατότητα...\nIDEAL OPTIMUS 28'' 2018\nIDEAL OPTIMUS 28'' 2018 ένα ποδήλατο κατασκευασμένο για αστική αλλά και ελαφρώς χωμάτινη χρήση. Είναι μια πρόταση για αυτούς που θέλουν να πάρουν το καλύτερο στην καλύτερη τιμή. Ο αλουμινένιος σκελετός του, η εμπρόσθια ανάρτηση που κλειδώνει, τα υδραυλικά φρένα και οι 27 ταχύτητες το κάνουν να ξεχωρίζει στην κατηγορία του.\nSUPER B ΕΞΩΛΚΕΑΣ ΚΑΣΕΤΑΣ...\nΈνα εργαλείο για εξαγωγή κασέτας ποδηλάτου Shimano ή Sram.\nSUPER B TB-5566\nSUPER B TB-5566 λεβιέδες εξαγωγής ελαστικών με ατσάλι στο εσωτερικό τους για ακόμα μεγαλύτερη αντοχή στη χρήση. Η συσκευασία περιλαμβάνει τρία τεμάχια.\nSUPER B TB-5566 λεβιέδες εξαγωγής ελαστικών με ατσάλι στο εσωτερικό τους για ακόμα...\nIDEAL RACE PRO 27.5er 2014\nIDEAL RACE PRO 27.5er 2014 Το...\n>> Όλα τα προϊόντα με μειωμένη τιμή


Από 19 Ιουνίου 2021, Animawings θα ξεκινήσει το δρομολόγιο Βουκουρέστι - Νάπολη. Σύμφωνα με το σύστημα κρατήσεων, το δρομολόγιο θα τιμάται με εβδομαδιαία πτήση, κάθε Σάββατο, σύμφωνα με το παρακάτω πρόγραμμα.\nA2139 Βουκουρέστι 07:00 - 08:00 Νάπολη\nA2140 Νάπολη 08:50 - 11:45 Βουκουρέστι\nΟι τιμές ξεκινούν από 27.3 ευρώ / τμήμα, με μικρές χειραποσκευές. Εάν θέλετε να επιλέξετε το μέρος, τις αποσκευές σας, το ζεστό μενού και να αλλάξετε τις ημερομηνίες του ταξιδιού σας, μπορείτε να τα αποκτήσετε με χρέωση. Οι πτήσεις θα τιμηθούν με αεροσκάφη Airbus A320.\nΒουκουρέστι - Νάπολη με Animawings\nΗ Blue Air και η Wizz Air πετούν επίσης σε αυτή τη διαδρομή.\nΣυνθήκες εισόδου στην Ελβετία: μοριακό τεστ τύπου PCR για COVID-19 και καραντίνα 10 ημερών


Τα καλύτερα ξενοδοχεία για το 2017 - Schleching - TripAdvisor\nΤα καλύτερα ξενοδοχεία - Schleching, Γερμανία\nΝο 1 από 2 ξενοδοχεία με την καλύτερη σχέση ποιότητας-τιμής (Schleching)\nΝο 2 από 2 ξενοδοχεία με την καλύτερη σχέση ποιότητας-τιμής (Schleching)\nΞενοδοχεία κοντά σε: Schleching (28)\n4,8 χλμ. από Schleching\n5,7 χλμ. από Schleching\n5,9 χλμ. από Schleching\n6,4 χλμ. από Schleching\n6,5 χλμ. από Schleching\n6,6 χλμ. από Schleching\n6,8 χλμ. από Schleching\n7,0 χλμ. από Schleching\n7,1 χλμ. από Schleching\n7,2 χλμ. από Schleching\n7,3 χλμ. από Schleching\n7,4 χλμ. από Schleching\n7,5 χλμ. από Schleching\n7,6 χλμ. από Schleching\n7,7 χλμ. από Schleching\n7,8 χλμ. από Schleching\n8,1 χλμ. από Schleching\n8,3 χλμ. από Schleching\nWuhrstein 3, 83259 Schleching, Βαυαρία, Γερμανία\nΝο 1 από 1 ξενοδοχεία για: Unterwossen\nΝο 2 από 2 ξενοδοχεία για: Oberwossen\nΝο 5 από 6 ξενοδοχεία για: Kossen\nΝο 1 από 2 ξενοδοχεία για: Marquartstein\nMoserbergweg 60, Kossen 6345, Αυστρία\nΝο 1 από 6 ξενοδοχεία για: Kossen\nDorfstr. 22, 83246 Oberwossen, Βαυαρία, Γερμανία\nΝο 1 από 2 ξενοδοχεία για: Oberwossen\nΝο 2 από 6 ξενοδοχεία για: Kossen\nHuttfeldstr., Kossen 6345, Αυστρία\nBrueckl 14, 83229 Aschau Im Chiemgau, Βαυαρία, Γερμανία\nΝο 5 από 5 ξενοδοχεία για: Aschau Im Chiemgau\nΝο 2 από 2 ξενοδοχεία για: Marquartstein\nΝο 9 από 18 ξενοδοχεία για: Reit im Winkl\nHausbachweg 4/83242, 83242 Reit im Winkl, Βαυαρία, Γερμανία\nΝο 8 από 18 ξενοδοχεία για: Reit im Winkl\nΝο 6 από 18 ξενοδοχεία για: Reit im Winkl\nΝο 15 από 18 ξενοδοχεία για: Reit im Winkl\nΝο 4 από 18 ξενοδοχεία για: Reit im Winkl\nΝο 13 από 18 ξενοδοχεία για: Reit im Winkl\nΝο 3 από 18 ξενοδοχεία για: Reit im Winkl\nΝο 11 από 18 ξενοδοχεία για: Reit im Winkl\nΝο 2 από 18 ξενοδοχεία για: Reit im Winkl\nΝο 12 από 18 ξενοδοχεία για: Reit im Winkl\nBichlach 10, Kossen 6345, Αυστρία\nΝο 3 από 6 ξενοδοχεία για: Kossen\nΝο 14 από 18 ξενοδοχεία για: Reit im Winkl